ފިރިމީހާގެ ހައްޤުގައި (9) – Esfiya\nހަމަ އެވަގުތު ކުއްލިއަކަށް ކޮޓަރި ދޮރުގައި މަންމަ ޓަކި ޖަހާލިއަޑަށް، ސިއްސައިގެން ގޮސް މެހެކް ގެ އަތުން ފޯން ދޫވެގެން ވެއްޓުނެވެ. ލޯ މަރާލުމާއެކު ކަރުނަތައް ހޯސްލާފައި ފައިބައިގަތެވެ.\n“ދަރިފުޅާ ދޮރު ހުޅުވަބަލަ”. މެހެކް ހުއްޓުން އަރާފައި އިންދާ މަންމަ ބުނެލިއަޑަށް އޭނާ އަވަސް އަރުވާލާފައި ވެއްޓިފައި އޮތް ފޯން ނެގިއެވެ. އޭރު ފޯންގެ ބެޓެރިއާއި މަތިގަނޑުވެސް އޮތީ މާ ދުރުގައެވެ. ވެއްޓުނު ގޮތުން ފޯން ސްކްރީންވެސް ކޮންމެވެސް ވަރަކަށް ވަނީ ތެޅިފައެވެ. ފޯން ފެނުމާއެކު އޭނާއަށް އިހްސާސް ވީ އޭނާގެ ހިތް މިހާރު އޮތް ހާލަތެވެ. އޭނާގެ ހިތްވެސް ވަނީ ބިއްލޫރި ގަނޑެއް ފަދައިން ތެޅި ކުދިކުދި ވެފައެވެ.\nދުވެފައި ކަހަލަ ގޮތަކަށް ގޮސް އޭނާ ދޮރު ހުޅުވިއެވެ. “ދަރިފުޅު ކޮން އަޑެއް އެ އިވުނީ؟ މަންމަ ކޮޓަރިއަށް ވަދެ ދޮރު ލައްޕަމުން އަހާލިއެވެ.\nމެހެކް ހިތްވަރު ކުރި ނަމަވެސް އޭނާ އަކަށް ވާހަކައެއް ނުދެއްކުނެވެ. ބަޑި ފަޅައިގެން ގޮސް ބާރުބާރަށް ރޮވެން ފެށުމުން އޭނާ މަންމަ ގައިގައި ބައްދައިގަތެވެ. “މަންމާ” މެހެކް ގެ ބެދެމުން ދިޔަ އަޑު ކިރިޔާ ނުކުތީއެވެ.\n“ދަރިރުޅު ކީއްވެ ތި ރޮނީ؟”. މަންމަ އަޖާއިބުވެފައި ހުރެ މެހެކް ގައިގައި ފިރުމާލަމުން އަހާލިއެވެ. “ހެޔޮނުވާނެ ދަރިފުޅާ އަވަހަށް ހުއްޓާލަބަލަ”\nއޭނާގެ ހިތާމަތައް މަންމަ އާއި ހިއްސާ ކުރަންވީ ހެއްޔެވެ؟ ނޫނެކެވެ. އެކަހަލަ ވާހަކައެއް މަންމަ އާއި ހިއްސާކުރަން އޭނާ ލަދުވެތިވެއެވެ. އެހެން ނޫނަސް ބޭވަފާތެރިއެއްގެ ވާހަކަ ދެއްކުމުގެ ބޭނުމަކީ ކޮބައި ހެއްޔެވެ؟. މެހެކް ހިތްވަރު ކުރަމުން ކަރުނަތައް ފޮހެލިއެވެ. ދެރަވެފައިވާ ވަރުން އަޑު ނުނިކުންނާނެކަން އެނގޭތީ އޭނާ ދެލޯ މަރާލަމުން ފުން ނޭވާއެއް ދޫ ކޮއްލިއެވެ.\n“ދަރިފުޅު ހުއްޓާލާފަ ބުނެބަލަ ވީ ގޮތެއް، ތީ ނުލާހިކު ހިތްވަރު ގަދަ ކުއްޖެއްނު” މެހެކް ގެ ބޮލުގައި މަންމަ ފިރުމާލިއެވެ. ފެންކަޅިވެފައި ހުރެއެވެ.\n“މަ..މަންމަ ވަރަށް އަވަހަށް އަހަރެންގެ ލޯ މަތިން ގެއްލެނީ އޭ ހިތަށް އަރާފަ ރޮވުނީ” މެހެކް އިސްޖަހާލިއެވެ. ތެދު ނުބުނި ނަމަވެސް އޭނާ ބުނީ މުޅިއަކުން ދޮގެއް ނޫނެވެ. މަންމަ ލޯމަތިން ގެއްލޭ ދުވަސް ކައިރިވާތީ އޭނާ ނުލާހިކު ދެރަވެއެވެ.\n“ދަރިފުޅު އެކަމާތަ ތި ރޮނީ؟” މަންމަ އަށް ވެސް ރޮވޭގޮތް ވިއެވެ. “ދަރިފުޅު ތިހެން ރޮންޏާ މަންމަ ކިހިނެތް އެކޮޅުގައި ހިތްހަމަ ޖައްސާލައިގެން ހުންނާނީ؟، މަންމަ ދާން ޖެހޭނެއެއްނު، ނަފީސައްތަ ވެސް ނުލާހިކު ބަލި އަނެއްކޮޅުން މިތާނގައި މަންމަ އަކަށް ގިނަ ދުވަހު މިހެން ހުންނާކަށް ނުކެރޭނެ”\nމެހެކް ގެ ބޮލުގައި ފިރުމަމުން މަންމަ ލޯބިން ވިސްނައިދޭން ފެށިއެވެ.\n“އެހެން ނޫނީ ދަރިފުޅު ހިނގާ މަންމަ އާއި އެކު ދާން، ތިވަރަށް ދަރިފުޅު ރޯތަން ބަލަން މަންމަ އަށް ކެތްވާނެތަ؟ ”\nއޭރު މެހެކް އިނީ އިސް ޖަހައިގެންނެވެ. މަންމަ އެހެން ބުނުމާއެކު މެހެކް މަންމަ އާއި ދިމާއަށް ބަލާލިއެވެ. އޭނާގެ ރީތި ދެލޯވަނީ ރުއިމުގެ ސަބަބުން ހިސާބަކަށް ރަތް ވެފައެވެ.\n” ނޫން މަންމާ، އަހަރެން ބޭނުންވަނީ މަންމަ އާއި ބައްޕަގެ ހުވަފެން ހަގީގަތަކަށް ހަދަން، އަހަރެން ހިތްވަރު ކުރާނަން” މެހެކް ނޭފަތް ދަމާލަމުން ބުނެލިއެވެ.\nއެރޭ ވެގެން ދިޔައީ އޭނާގެ ހަނދާނުގައި ވެސް އޭނާގެ ހަޔާތައް އައި އެންމެ ހިތާމަވެރި ރެއަށެވެ. އޭނާ އޮތީ އެނދުގައި އަރިއަކަށް އޮށޯ އޮވެލައިގެންނެވެ. މަންމަ ގެ މޫނަށް ބަލަހައްޓައިގެންނެވެ. ކިރިޔާވެސް ހިތް ހަމަ ޖެހުމެއް އޭނާއަށް މިވަގުތު ލިބެނީ އޭނާގެ ލޯބިވާ މަންމަ ފެންނަން އޮތީމައެވެ.\nމަންމަ އޮތީ ނިދިފައެވެ. އެތައް އިރަކު މެހެކް އަށް ނަސޭހަތާއި ހިތްވަރު ދިނުމަށް ފަހު، އެފަކީރު އެ ނިދީ މެހެކް ހިތްހަމަ ޖެހުނު ކަމުގެ އުންމީދުގައެވެ. ނަމަވެސް މަންމަ އަށް ހަޤީޤަތް އެނގިއްޖެ ނަމަ ދެރަވާނެވަރު މެހެކް އަށް އެނގެ އެވެ.\nމެހެކް ނިދަން އުޅެ އުޅެ ނުނިދުނެވެ. އެތައް އިރަކު ރުއި އިރުވެސް އޭނާގެ ދެ ލޯ ވަރުބައްޔެއް ނުވިއެވެ. ލޯ މަރާލެވޭ އިރަށް ހީވަނީ އާހިލް ހަދާލި ގޮތުން އެ އަންހެން ކުއްޖާ ހީލި ގޮތް އަޑު އިވޭހެންނެވެ. އާހިލް ގެ ނަމުން އެ އަންހެން ކުއްޖާ ގޮވާލިގޮތް އޭނާ ހަނދާނަށް އަންނަނީއެވެ. އެދެމީހުން ލޯބިން ސަކަރާތް ޖަހަން އެފެށީ މެހެކް އަޑުއަހަން ހުއްޓައެވެ. އާހިލް ހާދަހައިވާ ރަހުމުކުޑައެވެ.\nކުއްލިއަކަށް މެހެކްގެ ޙިޔާލަށް އަންނަން ފެށީ އާހިލް އޭނާ ގައިގައި ބައްދާލި ރޭ މަތިންނެވެ. އެރޭ އާހިލްގެ ގައިން ދުވި ހިތްގައިމު ވަހުން މެހެކް ގެ ހިއްސުތަކަށް ދިރުން ގެނުވި ހަނދާނެވެ. އޭނާ އަށް އެވަގުތު ވީ އަރާމެވެ.\nއެ އަންހެން ކުއްޖާ އެކަހަލަ ކިތަންމެ އަރާމެއް އާހިލްގެ ފުށުން ހޯދާނެއެވެ. އެތައް ފަހަރަކު އާހިލް ލޯބިން އޭނާ ގައިގައި ބައްދާނެއެވެ. އެތައް މަޖަލެއް އެ މީހުން ކުރާނެއެވެ.\nއެ ޙިޔާލުތައް އައިސް އޭނާގެ ނޭވާ ހާސްވާން ފެށިއެވެ. މަޑުމަޑުން ތެދުވެ އެނދުގައި އިށީ އިނދެލިއެވެ. ރޮއެ ރޮއެ ކަރަށް ތަދުވާ ވަރުން އޭނާ އަށް ހިންދިރުވަން އުނދަގުލެވެ.\nއޭނާ ފޯން ނެގިއެވެ. ވެއްޓިގެން އޮފްވި ގޮތައް ފޯންގައި އޭނާ އަތް ވެސް ނުލައެވެ.\nފޯން ހުޅުވާލީ އާހިލްގެ ފޮޓޯ ބަލާލާ ހިތުންނެވެ. އެ ފޮޓޯ އަށް ބަލަމުން ހިތުގައި ވާ ޝަކުވާތައް ބަނޑުން ކޮއްލިއަސް އޭނާ އަށް ކޮންމެވެސް ވަރެއްގެ ހިތްހަމަޖެހުމެއް ލިބިދާނެ ކަމުގެ އުންމީދުގައެވެ.\nކުއްލިއަކަށް ފޯނަށް މެސެޖެއް އައެވެ. ސްކްރީން ތެޅިފައި ވީ ނަމަވެސް ނަސީބަކުން ހުރިހާ އެއްޗެއްވެސް ކިޔަން އެނގޭ ވަރުވެއެވެ.\n“އާހިލް” އޭނާގެ އަތް ތުރުތުރު އަޅަން ފެށީ އާހިލް ފޮނުވާފައިވާ މެސެޖެއް ކަން އެނގުމުން ނެވެ. އަވަސް އަވަހަށް އޭނާ މެސެޖް ހުޅުވާލިއެވެ.\n” މެހެކް، އަހަރެން ކައިވެނިކޮއްފިން، އެހާ ދިގު އިންތިޒާރެއް ކުރަން އަހަންނަކަށް ކެތެއް ނުވި، އަހަރެން ބޭނުންވަނީ ވައިފް އާއި އެކު ހެޕީކޮއް އުޅެން، ދެން މެހެކް އަހަންނަށް ނުގުޅިއްޔަ ވަރަށް ރަނގަޅު. ސޮރީ”\nއޭނާ ވަގުތުން ފޯން އެނދުމަތީގައި ބޭއްވިއެވެ. ދެލޯ ކަރުނުން ފުރިއްޖެއެވެ. ތުންފަތުގައި ދަތް އަޅާލެވުނީ ހިތަށް ކުރި އަސަރެއްގެ ބޮޑުކަމުން ނެވެ. ދެ ކަކޫ ގެނެސް މޭގައި ޖައްސާލުމަށް ފަހު އަނެއްކާވެސް އޭނާ އަށް ރޮވެން ފެށުނީ ކެތްނުކުރެވުނީމައެވެ. އޭނާގެ ހިތަށް ލިބެމުން ދިޔައީ ބަޔާންކުރަން ނޭނގޭ ކަހަލަ ވޭނެކެވެ. އާހިލް އޭނާ އެހާ ނިކަމެތި އެކޮއްލީ ކީއްވެ ބާ އެވެ؟ އާހިލް ގެ ހިތުގައި އޭނާ އަށް ޓަކައި އެއްވެސް ޤަދަރެއް ދެވިފައި ނެތީބާއެވެ؟ އޭނާގެ ހިތް އެގޮތައް ކުދިކުދި ކުރަން އާހިލް އަށް އޮތީ ކޮން ހައްގެ ހެއްޔެވެ؟\n“އަޅެ އާހިލް އަހަންނަކީ ވެސް އިންސާނެކޭ، ހެޔޮނުވާނެ އަހަންނަނަށް ތިހެން ތިހެދީ ކީއްވެ، ކީއްވެ؟ ” މެހެކް ރޮމުން ބުނެލިއެވެ.\nރޮއެ ރޮއެ ވަރުބަލިވެގެން އޭނާއަށް ނިދުނުއިރެއް ނޭނގުނެވެ.\nހެނދުނުގެ އަލިކަމާއެކު ރޭގަނޑުގެ އަނދިރިކަން ފިލާ ދިޔައެވެ. މެހެކް ގެ ޙަޔާތުން އާހިލް ގެއްލިގެން ދިޔަ ފަދައިންނެވެ.\nމެހެކް އަށް މަޑުމަޑުން ލޯ ހުޅުވާޅެވުނެވެ. އޭރު އޭނާގެ ބޮލުގައި ގަދަ ރިހުމެއް ހުއްޓެވެ. ނުނިދާ އޮވެ ރުއިމުގެ ސަބަބުން އޭނާގެ ދެލޯވެސް ވަނީ ދުޅަވެފައެވެ.\nރޭގައި ވެގެން ދިޔަ ކަންތައް އޭނާގެ ހަނދާނަށް އައީ ކުއްލިއަކަށެވެ. އަވަސް އަވަހަށް އޭނާ ގަޑި ބަލާލިއެވެ. އޭރު ގަޑިން ނުވައެއް ޖަހަނީއެވެ. މަންމަ ވެސް އެނދަކު ނެތެވެ. ޔަގީނުންވެސް ރޭގައި އޭނާ މަންމަ ގާތު އެގޮތައް ރޮއެ ރޮއެފައި އުޅުމުން، މަންމަ އޭނާ އަށް ނުގޮވީއެވެ.\nކުއްލިއަކަށް އޭނާ ހިތް ބިރު ގަންނަން ފެށިއެވެ. އެކަނި ވާކަށް އޭނާ ބޭނުމެއް ނޫނެވެ. އާހިލް މަތިން މާބޮޑަށް ހަނދާންވެ ރޮވޭނެކަން އެނގޭތީއެވެ.\nމަޑުމަޑުން އޭނާ ތެދުވިއެވެ. ބޮލުގައި ހުރި ގަދަ ރިހުމާއެކު އޭނާ އަށް ފާހާނާއާއި ހަމައަށް ދެވުނީ ބޮލުގައި ހިފަހައްޓައިގެންނެވެ.\nފިނިފިނި ފެން އޮހޮރެމުން ދިޔަ މާގަނޑުގެ ދަށުގައި މެހެކް އަށް ހުރެވުނީ ކިހާ އިރެއްގައި ކަމެއް ނޭނގުނެވެ. އޭނާގެ ޙިޔާލްތަކުގައި އެނބުރެމުން ދަނީ އާހިލް ގެ ހަނދާންތަކެވެ. ދެން އޭނާގެ ޙިޔާލަށް އަންނަން ފަށަނީ އާހިލް އޭނާގެ އަނބިމީހާ އާއި އެކު އުޅޭނެ ގޮތެވެ. އޭނާ އަވަސް އަވަހަށް މާގަނޑު ބަންދު ކޮއްލިއެވެ. އަމިއްލަ ނަފްސް ދެކެ ރުޅި އާދެވުނެވެ. އަބަދު އެޙިޔާލުތައް ސިކުނޑީގައި އެނބުރޭކަށް އޭނާ ބޭނުމެއް ނޫނެވެ.\nއަވަސް އަވަހަށް ތުވާލި އޮޅާލައިގެން އޭނާ ފާހާނާއިން ނުކުތީ އެހިޔާލް ތަކާ ދުރަށް ދާން ބޭނުން ވާތީއެވެ. އެއީ ނުވާނެ ކަމެއްކަން އެނގިހުރެއެވެ.\nމެހެކް ކޮޓަރިން ބޭރަށް ނުކުތް އިރު މަންމަ އާއި ޝިޔާމައްތަ ސޯފާގައި ތިއްބެވެ. މަންމަ ފެނުމާއެކު އޭނާގެ ހިތަށް ހަމަޖެހުން ލިބުނެވެ. ” ދަރިފުޅު އާދެބަލަ ޝިޔާމައްތަ މި ދައްކާ ވާހަކައެއް އަޑު އަހާލަން” މަންމަ ހިނިތުން ވަމުން ބުނެލިއެވެ.\nމެހެކް ސޯފާގައި އިށީ އިނދެލުމުން ޝިޔާމައްތަ މެހެކް ގެ މޫނަށް ބަލާލިއެވެ. “މެހެކް ބަލީތަ ދަރިފުޅާ، ދެ ލޯވެސް ދުޅަވެފަ ތިހުރީ”\n“އަ..އާ ކުޑަކޮށް ބަލިކޮށް ރޭގަ އުޅުނީ ބޮލުގައި ރިއްސާތީ، އެކަމް މިހާރު ފެންވެރާލީމަ ރަނގަޅު އިރާދަކުރެއްވީތީ” މެހެކް ކުޑަކޮށް ހިނިތުން ވެލިއެވެ.\n“ޝިޔާމައްތަ މިކިޔަނީ މެހެކް އަށް ޗުއްޓީ ވާ ކޮންމެ ފަހަރަކު މަންމަ މިކޮޅަށް އަންނަން ވީ ނޫންހޭ، ޝިޔާމައްތަ ވެސް ވަރަށް އުފާވެޔޭ ރަނގަޅު ރަހުމަތް ތެރިއަކު ދުވަސް ކޮޅަކު ކައިރީ ހުރެލީމަ”\n“ދެން މަންމަ އެބުނީ މެހެކް ރާއްޖެ ދާ ހިތް ވެދާނެ ނޫންހޭ، އެހެންވީމަ މެހެކް ގެ ޙިޔާލެއް ހޯދައިގެންނޭ ބަހެއް ބުނެވޭނީ” ޝިޔާމައްތަ މެހެކް ގެ މޫނަށް ބަލަން އިނެވެ.\nމެހެކް ވިސްނާލިއެވެ. ކިޔަވާ ދުވަސްވަރު އޭނާ ދެން ރާއްޖެ ދިއުމުގެ ބޭނުމަކީ ކޮބައި ހެއްޔެވެ؟ ކުރީގައި އުންމީދު ކުރީ މަންމަ އާއި އާހިލް ދެކިލުމަށެވެ. ނަމަވެސް ދެން މަންމަ އަށް އާދެވޭ ނަމަ އޭނާ ރާއްޖެ ދާކަށް ބޭނުމެއް ނޫނެވެ. އޭނާ ބޭނުމީ ދުވަސް ކޮޅަކަށް ނަމަވެސް އާހިލް އާއި ވީހާވެސް ދުރުގައި ހުންނާށެވެ. އާހިލް އަށް އޭނާ ފެނުނަ ނުދޭށެވެ.\n” އާ މަންމާ އަހަރެން ޝިޔާމައްތަ ގެ ޙިޔާލަށް ތާޢީދު، އަހަރެން ނުވޭ ދާހިތެއް މާލެއަކަށް، މަންމަ މިކޮޅަށް އަންނަންޏާ އަހަރެން މާ އުފާވާނެ. ހަމައެއްގޮތެއްނު ވާނީ މަންމާ، ބޮޑުބޭބެ ވެސް ޔަގީން ގަބޫލު ވާނެކަން، ދެން އަނެއް ކޮޅުން ބޮޑުބޭބެ ވެސް ވަރަށް ގިނައިން ފިހާރަ މުދާ ގަންނަން މި ހިސާބަށް އާދެއެއްނު، އެހެންވީމަ ބޮޑުބޭބެ އަށް ވެސް އަހަންނާ ބައްދަލުކުރެވޭނެއެއްނު”\n“މަންމަ ވަރަށް ވަރަށް އުފާވެއްޖެ، މަންމަ ވެސް ވަރަށް އުފާވޭ މިގޮތައް ދުވަސް ކޮޅެއް ހޭދަކޮއްލަން ލިބުނީމަ ރަނގަޅު ރަހުމަތް ތެރިއަކާއެކު،” ޝިޔާމައްތަ އާއި މަންމަ އެކީގައި ހޭން ފެށިއެވެ.\n“އަދި ބުނަން، މެހެކް ގެ ކުލި ދެން ދައްކާނެ ކަމެއް ނެތް، އެއަށް ވުރެ އަހަރުމެން މާ ގާތް ވެއްޖެ އެއްނު މިހާރު، މެހެކް އެއީ މަގޭ ވެސް ދަރިއެއް ހަމަ”\nޝިޔާމައްތަގެ ޖުމްލައިން މަންމަ އުފަލުން ފެންކަޅިވިއެވެ.\n“ދަރިފުޅު އަވަހަށް ސައިބޯން އުޅޭދެން” ޝިޔާމައްތަ މެހެކް ބޮލުގައި ފިރުމާލިއެވެ.\nމެހެކް އެއްޗެއް ކެވޭތޯ މަސައްކަތް ކުރިއެވެ. މާޔޫސްވެފައި އިނދެގެންނެވެ. ނަމަވެސް އޭނާ އަކަށް ކެވޭ ގޮތެއް ނުވިއެވެ.\nއޭނާ ހުންނަނީ ހޮޑުލަވާ، މޭ ބޮޑުކޮއްފައެވެ.\nއަވަސް އަވަހަށް ކޮޓަރިއަށް ވަދެ އޭނާ އެނދުގައި އޮށޯއޮވެލިއެވެ. ވަރުބަލިވެފައިހުރި ވަރުންނެވެ..\nއެނދުގައި އޮށޯއޮވެލައިގެން، މޫނުމަތީގައި ބާލީހެއް އަޅާލައިގެން މެހެކް އޮތެވެ.\nއިރުކޮޅެއް ނުވެ އޭނާގެ ފޯން ރިންގްވާން ފެށިއެވެ.\nފޫހިގޮތަކަށް އޭނާ ތެދުވެ ފޯން ބަލާލިއެވެ. އެވަގުތު ދެލޯބޮޑުވެގެން ދިޔައެވެ. އާހިލް ގުޅާތަން ފެނިފައެވެ. ” އާހިލް ކީއްވެ؟”…… މެހެކް ހައިރާން ވިއެވެ. ނޫނެކެވެ. އެއީ އާހިލް އަކަށް ނުވާނެއެވެ. ޔަގީނުންވެސް އެއީ އޭނާގެ އަނބިމީހާއެވެ. މެހެކް އަށް ކޮންމެވެސް މަލާމާތެއްކޮށް ހިތުގައި ޖައްސަން ގުޅަނީ ކަންނޭނގެއެވެ. ފޯނަށް ބަލަން އޭނާ ހުއްޓައި ފޯން ކެނޑުނެވެ.\nއަނެއްކާވެސް އާހިލް ގުޅަންފެށިއެވެ. މެހެކް ނަގަން ހިތައް އެރިއެވެ. އާހިލް ކޮންމެ އެއްޗެއް ބުނި ނަމަވެސް އޭނާ ބޭނުމީ ހިތުގައިވާ ޝަކުވާތައް ބޭރުކޮއްލާށެވެ. އޭނާ އާހިލް ގާތު ރޯލާފައި ޝަކުވާކޮއްލަން ހާދަ ބޭނުމެވެ.\nމަޑުމަޑުން އޭނާ ފޯން ނަގަން ސްކްރީން ގައި އިނގިލި ޖައްސާލިއެވެ. ނަމަވެސް އޭނާގެ ނަފްސް އޭނާ އަށް މަލާމާތް ކުރަން ފެށިއެވެ. އެހާ ގޮތެއްނެތް މީހަކަށް އޭނާ ވީ ކޮންއިރަކު ހެއްޔެވެ؟ އާހިލް އަކީ މީހެއްގެ ފިރިއެކެވެ. އާހިލް އޭނާ ގެ އަނބިމީހާ އާއި އެކު އެ އުޅެނީ ނުލާހިކު ލޯބިންނެވެ. ވީ އިރު މެހެކް އާހިލް ގާތު ރޮއި ޝަކުވާ ކުރުން އެއީ ކިހާ ދައްފަންތީގެ ކަމެއް ހެއްޔެވެ؟ އެ ވިސްނުމުގައި ހުއްޓައި ތިންވަނަ ފަހަރަށް އާހިލް ގުޅަން ފެށިއެވެ.\nމެހެކް އަށް ރުޅި އާދެވުނެވެ. އާހިލް ގުޅަ ގުޅާ ހުއްޓައި ބެޓްރި ނެގުމަށް ފަހު އޭނާ ފޯންގެ ސިމް ނެގިއެވެ. އަދި ބެލްކަންޏަށް ނުކުމެ،\nސިމް އެއްކޮށް ފުނޑު ފުނޑު ކޮއްލުމަށް ފަހު އޭނާ ބެލްކަނިން ބޭރަށް ސިމް އެއްލާލިއެވެ. ދާނެގޮތަކަށް ދާނެ ދިމާއަކަށް ދިއުމަށެވެ. ހިތާމައަކީ ކެހިވެރިންނަށް ހިތް އެދޭ ކަމެވެ. އެމީހުން ދެކެ ލޯބިވެވޭ ކަމެވެ. އެފަދަ މީހުންނަށް ޓަކައި ކަރުނަ އޮހޮރޭ ކަމެވެ.\nކަރުނަތައް ފޮހެލަމުން އޭނާ ފުންނޭވާއެއް ދޫކޮއްލިއެވެ\nއޭނާ ކެތްކުރާނެއެވެ. ހިތްވަރު ކުރާނެއެވެ.. ދެން އޭނާ ކުރިއަށް ދާނީ ހަމައެކަނި އޭނާގެ މައިންބަފައިންގެ ހުވަފެން ހަޤީޤަތަކަށް ހެދުމައްޓަކައެވެ. އޭނާގެ އުފަލަކީ އެއީއެވެ.\nV nice.. dhn vaany kihineh baaa…..\nV kuru but vvvv nice\nIn sha Allah next part digu kohlaanan.. thankx inu\nSalhi.. thankolheh kury\nThiya mary Varahgina Vaahaka kiyanthoa eve\nVvv rythi masha Allah\nThankx v bodah\nKudhube knchekey thibuny?? Vahaka v habeysss\nvarah reethi ……… next part thankolheh aavah cause studies and extra activities varah gin…….\nIn sha Allah madama rey leveythw balaanan.. thankx ingey ?\navahah next part uppload kohlahche.. story varah salhi.. cant wait\nAlhe kobaatha vaahaka\nAlhea plx shafu vaahaka avas kolhla dhybaaa. Kiyaa hithun hureaveanyky noon.\nMivaahakaige kiyuntherinnah sorry bnelan beynun.. vaahaka las veethy.. ekam mihaar ihnaany submit kohlaafa havyruga.. kiyuntherinnah alhugand yagyn kan aruvan in sha Allah mivaahaka nimen dhn genesdeynan.. thankx alot love u all..?\nހިތާމަ ކުރުވާހަކަ އެހެނިހެން April 28, 2019


Biruveri Vaahaka: Kaafa | ungoofaaru.com\nބަނޑޭރިގަނޑު/މުނިފޫހި ފިލުވުން/ބިރުވެރި ވާހަކަ: ކާފަ\n13 5,2383މިނެޓުން ކިޔާލެ\nމިއީ ހަގީގީ ހާދިސާއެއްގެ އަސްލަކަށް ބަލައިގެން މިކަން ދިމާވި ކުއްޖާ ކިޔާދިންގޮތަށް ލިޔެފައިވާ ވާހަކައެކެވެ. މީގައި ހިމެނޭ މީހުންގެ ނަންތައް ވާނީ ބަދަލްކޮށްފައެވެ.\nއަހަރެންގެ ދަރިފުޅު އަހަރެން ހޭލައްވާލީ ރޭގަނޑު ގަޑިން 11:50 ވީތަނާ އެވެ. އާނއެކެވެ. މެންދަމުގެ އެގަޑީގައެވެ. އާންމުކޮށް މިއީ އަހަރެން ހޭލާ އުޅޭ ގަޑިއެއްނޫނެވެ. އަހަރެން ސިއްސައްސައިގެން ދިޔައީ އަހަރެންގެ ދަރިފުޅު ފެނުމުންނެވެ. އަހަރެންގެ އަންހެނުން އެމަންޖެ ނިންދަވާނީ އެމަންޖެގެ ކޮޓަރީގައި ވާހަކަ ކިޔާލަ ދީދީ އިނދެގެންނެވެ. އޭނާ ނިދުނީމާ އޭނާގެ ގައިމަތީ ރަޖާ އަޅާދީފަ އޭސީ ވަކި މިނެކަށް ސެޓް ކޮށްފަ އަންނަނީ އަހަރެމެން ނިދާ ކޮޓަރިއަށެވެ. މިއީ ކޮންމެ ރެއަކުގެވެސް އާދައެވެ. ސެލީ, އަހަރުމެންގެ ދަރިފުޅު އަހަރުމެން ކޮޓަރިއަށް އައިނައި ގަޑިއެއްވެސް ނޭނގި އެއޮތީ އައިސް އަހަރެމެން ދެމީހުންގެ މެދުގައިވާ ހުސްތަންކޮޅުގައި އޮށޯވެއެވެ. ދެން ބުނާނީ ކީކޭބާވައެވެ. މިއީ ދަރިއެވެ. އެވެސް ހުރިހަމައެކަނި ދަރިއެވެ. ލޯބިން އަހަރެން ދަރިފުޅު ގައިގާ ބައްދާލަމުން އަހަރެންގެ ލޯމެރޭތޯ މަސައްކަތް ކުރީމެވެ.\n“ބައްޕާ” ވަރަށް ފާޑެއްގެ އަޑަކުން ސެލީ އަހަރެންނަށް ގޮވާލާފަ އަހަރެންގެ ހެދުންތެރެއަށް އޭނާގެ ކުޑަކުޑަ އަތް ލައްވާލިއެވެ. ތެޅިގެންފައި އަހަރެން އެއަތް ނަގާ ހެދުމުން ބޭރަށް ލީމެވެ. އަދި ސައިޑަކަށް ވާގޮތަށް އިށީނީމެވެ. އާދަޔާ ޙިލާފަށް އެއަތް ވަރަށް ހޫނެވެ. އެކަމަކު ހަށިގަނޑު ވަރަށް ފިނިއެވެ. އަހަރެންގެ ނިދިވެސް ހަލާކުވި ކަހަލައެވެ. އަހަރެންނަށް ތެޅިގަނެވުނު ގޮތުން އަހަރެންގެ އަނބިމީހާ މުޒްނާ ވެސް ހޭލެވުނެވެ. އަދި ހައިރާންވެފަ އެއްފަހަރު ސެލީއަށް އަނެއްފަހަރު އަހަރެންނަށް ބަލާލާފަ ބޯހޫރާލަމުން އަނެއްފަރާތަށް އެނބުރިލާފަ ހިމޭންވިއެވެ. އޭނާގެ ނިދުނީ ކަންނޭގެއެވެ. ގުޑާވެސް ނުލިއެވެ. އޭނާ އޮތީ ދެބަދޭތެރޭގައި ކަން އަހަރެންނަށް އިޙްސާސްވިއެވެ. އެހެންނޫންނަމަ ސެލީ އެތަނަށް އައީ ކޮންއިރަކުތޯ އޭނާ ސުވާލު ކުރާނެކަން ގައިމެވެ. އަހަރެން ސެލީގެ ހޫނު އަތާއި ބެހޭގޮތުން އެއްވެސް އެއްޗެކޭ ނުބުނަމެވެ. އަނެއްކާވެސް އަހަރެން އޮށޯތީއެވެ. އިރުކޮޅަކުން ސެލީގެ ގައިގާ ހިފަހައްޓާލައިގެން އަހަރެންގެ ލޯވެސް މެރެން އުޅުނެވެ. މުޒްނާ އަށް މާބޮޑު ކަމެއް ނޫނެވެ. ނުނިދިފަ މިއޮތީ އަހަރެންނެވެ. ސެލީ އެނދުގައި ފުރޮޅި ހަދާތީއެވެ. ގޮތްނޭނގޭ ސެލީގެ އަތާއި ހެދިއެވެ. ސެލީއަށް ހީވަނީ އަދި ކިރިޔާ ރޭގަނޑު ވީހެންނެވެ. އެނބުރި އެނބުރިފަ ކޮންމެވެސް ވާހަކަ ތަކެއްވެސް ދައްކަމުން ދިޔައެވެ. ނިދި އައިސްފައި ހުރިވަރުން އޭނާ ކިޔާ ނުކިޔާ އެއް އަހަރެންނަކަށް ނޭނގުނެވެ. ދޭތެރެއަކުން މުޒްނާ ހޫނއެއް އަޅުވާލާހެން އަހަރެންނަށް ހީވިއެވެ.\n“އަލްހާނު ބޭބީ މިރޭ ހީވާގޮތުން އެކަކަށްވެސް ނިދިޔަ ދޭން އުޅޭހެނެއް ހީއެއްނުވޭ” މުޒްނާ ރުޅިވެރިކަމާއެކު ބޯއުފުއްލާފަ ބުނެލިއެވެ.\n“ޑޭޑީ އަޅުގަނޑު ވާނީ ކިތަށް އަހަރުތަ މިއަންނަ މަހު” ސެލީ ހަމަ ސީދާ އަހަރެންގެ މޭމަތީ ދެފަރާތަށް ފައިލާއިގެން އަހަރެންގެ މޫނުގައި ހިފައިގެން އިށީނދެ އިނދެފަ އަހާލިއެވެ. އަހަރެން ސެލީނަގާ ކާރީގަ ބާއްވާލީމެވެ.\n“ނޭނގެ ބޭބީ މިދެން ކޮންގަޑިއެއް …ނިދާބަލަ” ސެލީގައިގަ އަހަރެން ބައްދާލަމުން އަނެއްކާވެސް ނިދަން ލޯމަރާލީމެވެ. އެކަމަކު ނިދިވަނީ އަހަރެންގެ ލޮލާއި އެހާ ކައިރިޔަކު ނޫންކަން އަހަރެންނަށް އެނގެއެވެ.\n“ޑޭޑީއަށް އިނގޭތަ އަޅުގަނޑު ވަން ޒީރޯ ޒީރޯ ނައިން އަހަރު ވާނެ މިއަންނަ މަހު” ސެލީގެ މިވާހަކައިން އަހަރެން ހޭންވީކަމެއް ރުޅިއަންނަންވީކަމެއް އަހަރެންނަށް ނޭގުނެވެ. އެއީ ދަރިފުޅުގެ ޅަ ބަހުރުވައެވެ. ކޮންމެ ދުވަހަކު އެތައްނަމްބަރެއް އަހަރެން އެދަރިފުޅަށް ދަސްކޮށްދެމެވެ. އަހަރެންނަކީ ހިސާބު ޓީޗަރަކަށް ވީމާ ގޭގަވެސް ގިނަވާނީ ހިސާބު ފޮތްތަކެވެ.ދަރިފުޅު ކުޅެންވެސް ގެންގުޅެނީ ނަމްބަރުތަކެވެ. މިއޮތީ އޭގެ ނަތީޖާއެވެ.\n“ދަރިފުޅު ދެން ނިދާބަލަ ޑެޑީ މާދަމާ ސުކޫލަށް ވެސް ދާންޖެހޭނެ” ގޮތް ހުސްވެގެން އަހަރެން ދަރިފުޅުކާރީ އާދޭހުގެ ރާގެއްގައި ބުނީމެވެ.\nއެވަގުތު ރޭގަނޑު ގަޑިން ދޭއްޖެހީކަން ބޭރުގަ ސިޓިންރޫމްގައި ހުންނަ ގަޑިން އިއުލާން ކުރިއެވެ. އެއީ އަހަރެން މެންދުރު ދޭކަށް ކުރި އެލާމް އެވީ މެންދަމު ދޭކަށެވެ. އޭތި ބަދަލް ކުރަން ހަނދާން ނެތުނީއެވެ. މުޒްނާވެސް ތެޅިގެންފައި ހޭލެވުނެވެ. އަދި ހައިރާންވެފަ އަހަރެމެން ތިބި ފަރާތަށް އެނބުރުނެވެ\n“ޑޭޑީ…ޑޭޑީ.. ކާފަ ކާފަ އެނދު ތަންދޮށުގައި އެބައޮތް ޑޭ.. ޑޭޑީ” މިހެން ކިޔާފަ ކުޑަކުޑަ ސެލީ އަހަރެންގެ އަތުގެ ތެރެއަށް ވަނެވެ. އެހަޅޭކުގެ އަޑާއިއެކު މުޒްނާވެސް ބިރުގެންފައި ވަށައިގެން ހޯދާލަމުން އަހަރެންގެ އަތުގެ ތެރެއަށް ވަނެވެ.\nސެލީއަށް އަހަރެންގެ ބައްޕަ، ސެލީގެ ކާފަ ފެނިފައި ހުންނާނީ ސެލީ ވަރަށް ތުއްތު އިރުއެވެ. އެއްގޮތަކަށްވެސް އެއީ ސެލީ ހަނދާން ހުންނާނެ ޢުމުރެއެއްނޫނެވެ. އަހަރެންގެ ބައްޕަ ނިޔާވީ މީގެ ފަސް އަހަރު ކުރިންނެވެ. ސެލީގެ ޢުމުރުން މިހާރު ހަތަރުއަހަރެވެ. އަހަރެން ބައްޕަ ދެކެ ވަރަށް ލޯބިވެއެވެ. މުޅި އާއިލާގަވެސް ބައްޕަވެސް އެންމެ ލޯބިވަނީ އަހަރެން ދެކެއެވެ. އަހަރެންގެ ބައްޕަ ނިޔާވުމާއެކު އަހަރެން ބައްޕަގެ ހަނދާނުގައި ބައްޕަ ހުދުގަމީހެއް ލައިގެން ނަގާފައިވާ ފޮޓޯއެއް ބައްޕަގެ އިސްކޮޅު ހުންނަވަރަށް ބޮޑު ކުރީމެވެ. އަދި ގޭގެ ސިޓިންރޫމުގައި ހަރު ކޮށްލީމެވެ. ދުރުން ފެންނަ މީހަކަށް ހީވަނީ ބައްޕަ ހުއްޓި ހުރިހެންނެވެ. އެހާވެސް އެފޮޓޯ އަސްލާއި އެއްގޮތެވެ. މިކަމާ މަންމަޔާ އަހަރެންގެ އެކުވެރިން ވަރަށް ފާޑު ކިޔާހެދިއެވެ. ތަސްވީރު ހުންނަތަނަކަށް މަލާއިކަތުން ކުއްތަންނުވާނެއޭ އެތަނެއްގައި ކުރާ ނަމާދުވެސް ކަމަކު ނުދާނެއޭ މަންމަ ބުންޏެވެ.\n“ޑޭޑީ.. ކާފަ ފުއްޖަހައިގެން އަންނަނީ.. ކޮއްކޮ ކާރިޔަށް.. ކޮއްކޮ ސަލާމަތްކުރޭ…”\nރޮމުން ހަޅޭއްލަވަމުން ސެލީ އަހަރެންގެ އަތުގެ ތެރެއަށް ބޮޑަށް ވަންނަމުންދިއައެވެ.\nކުރީދުވަހެއްގަވެސް ސެލީ އަހަރެން ސުކޫލުން ގެއަށް އައިތަނާ ކާފަ އައޭ ބުންޏެވެ. އާނ ރަގަޅޭ ކިޔާފަ އަހަރެމެން ސެލީގެ އެވާހަކަޔަށް ސަމާލުކަމެއް ނުދެމެވެ. ވަރަށް ގިނަފަހަރު ސެލީ ކާފަޔާ ވާހަކަ ދައްކަން އެކަނި އިންނަތަން އަންހެނުންނަށް ފެނެއެވެ. ގޭތެރޭގެ މަސައްކަތުގައި އުޅޭއިރު ސެލީ ކާފަގެ ފޮޓޯ ކާރީ މަޑުން އިންނާތީ މުޒްނާއަށްވީ އެއީ ވަރަށްބޮޑު ފަސޭހަޔަކަށެވެ. އަދި އިރު އިރުކޮޅުން ސެލީ އައިސް ކާފަ ބުންޏޭ ކިޔާފަ އައިސް ސެލީ ބުނާ ވާހަކަތަކަށް މުޒްނާވެސް ޖަވާބުދެއެވެ. ހީވާގޮތުން އެދެމީހުންގެ ދޭތެރޭގައި މެސެޖް ބަދަލްކުރެވިގެން ދަނީއެވެ. ގޮތްނޭނގޭ ގޮތުގައެވެ. ސެލީ ދައްކަނީ ކޮންވާހަކައެއްކަމެއްވެސް ނޭނގި ފޯނުގައި އިނދެގެން މުޒްނާ އާއެކޭ ބުނެއެވެ.\n“ޑޭޑީ.. ކާފަ ފުއްޖަހައިގެން އަންނަނީ.. ކޮއްކޮ ކާރިޔަށް.. ކޮއްކޮ ސަލާމަތްކުރޭ…” އަނެއްކާވެސް ސެލީ ހަޅޭއްލަވަމުންދިޔައެވެ.\nމުޅިގޭތެރޭގައި ރެނދަން ކަހަލައެއްޗެއްލަމުން ދިޔައެވެ. ތަންތަން ކޮޅުން އަލިވަމުންނެވެ. ގަބުރުތަކެއް ފެންނަމުންނެވެ. ކުއްލިއަކަށް މުޒްނާ ތެދުވިއެވެ، އަދި ހުރިދިމާލުން މައްޗަށް އަރަންފެށިއެވެ.\n“އަލްހާން އަހަރެން ސަލާމަތްކުރޭ..” އެހެން ބުނުމާއެކު މުޒްނާގެ އަޑު ކެނޑުނެވެ. ސެލީވެސް އަހަރެންގެ އަތުން ދޫވެ މާދުރަށް ވިއްސައިގެން ދިޔައެވެ. ކުރާނެ ނުކުރާނެ ކަމެއް އަހަރެންނަށް ނޭގުނެވެ. ކުރުސިވެސް ހިތަކުން އަހަރެންނަށް ނޭނގެއެވެ. އަހަރެންނަކީ އެއްގޮތަކަށްވެސް ނަމާދު ކުރާމީހެއް ނޫނެވެ. މިއަދު ހަގީގީ ލޮލަށް މިކަންތަށް ފެނުމުން ބިރުގަނެއެވެ. އެވަގުތު އަހަރެންގެ ލޮލުގައި އަޅައިގަތީ މަންމަ އެގެޔަށް އައިސް ކިޔަވަން ގެންގުޅޭ ހަތިމެވެ. އެހަތިމް އޮތީ އަހަރެން އިން އެނދާއި މާދުރުނޫން ހިސާބެއްގައެވެ. އެކަމަކު އަހަރެން ވަނީ އެނދުގައި ތައްލަވާފައެވެ. ގުޑި ނުލެވުނެވެ. ސެލީ މަޑުމަޑުން ތެދުވިއެވެ. އަހަރެން ހަތިމަށް އިޝާރާތް ކުރީމެވެ. ސެލީއަށް އެނގޭނެ ކަމަކަށް ނޫނެވެ. އޭރުވެސް މުޅިގޭތެރެވަނީ ފާޑަކަށް އަލިވެފައެވެ.\n“އެންމެން ބުންޏެއްނު ފޮޓޯ ގޭގައި ނުޖަހާށޭ.. ކަލޭ ކީއްވެ އަޑު ނޭހީ” ބިރުވެރި އަޑެއް އަހަރެން އިން އެނދުގެ ތަންދޮށުން އެރިއެވެ. “ކަލޭ ކީއްވެ ނަމާދު ނުކުރަނީ” އަނެއްކާވެސް އެބިރުވެރި އަޑު އައެވެ. ހަމަ އެނދު ތަންދޮށުންނެވެ. އެވަގުތު އަހަރެންނަށް ކިޔުނީ ﷲ އަކްބަރު ﷲ އަކްބަރު އެވެ. އަހަރެން ތަތްލަވާފައިވާތަނުން އަހަރެން ސަލާމަތްވިއެވެ. ކުޑަކުޑަ ސެލީ އެވަގުތު ހަތިމް ނަގާފަ އަހަރެންނާއި ދިމާލަށް އަންނަތަން އަހަރެންނަށް ފެނުނެވެ. އަހަރެން ފުންމާފަ އަރާ ސެލީއަތުން ހަތިމް އަތުލީމެވެ.\nއަދިއެވަގުތު ފަންކާ ބާރަށް އެނބުރެންފެށިއެވެ. އަހަރެން އެއްއަތުން ސެލީ ނަގައިގެން ދުވެފަ ކޮޓަރިން ނިކުތީމެވެ. އޭރު މުޒްނާ އޮތީ ބައްޕަގެ ފޮޓޯ ކާރިޔަށް ވެއްޓިފައެވެ. އަހަރެން މުޒްނާ އާއި ކާރިވެލީމެވެ.\n“ބުނީމެއްނު މިރޭ އަހަރެން އަންނާނަމޭ” އަހަރެންގެ ބައްޕަގެ އަޑުން މުޒްނާ ވާހަކަދެއްކިއެވެ. އެވަގުތު ފާރުގައި ހުރި ޕޮޓޯތަށް ތެޅެމުން ދިޔަތަނާއި މުޒްނާގެ އިސްތަށިގަނޑު މައްޗަށް އަރަމުން ދިޔަތަން އަހަރެންނަށް ފެނުނެވެ. އަހަރެން ސެލީއާއިއެކު ގެއިން ބޭރަށް ނިކުތީމެވެ. ބަގަރާ ސޫރަތް ކިޔަންފެށީމެވެ. އެހިނދުކޮޅު މުޅިތަން ހިމޭންވެގެން ދިޔައެވެ. މުޒްނާވެސް ވެއްޓުނެވެ. ބައްޕަގެ ޕޮޓޯކާރިޔަށެވެ. ހަތިމް ކިޔަވަމުންއަހަރެން ސެލީ ކޮބާތޯ ބަލާލީމެވެ. ސެލީ ފެންނާނަކަށް ނެތެވެ. އަހަރެން ހަތިމް ކިޔަވަމުން އެތެރެއަށް ސެލީ ނިދާ ކޮޓަރި ކައިރިޔަށް ދިޔައީމެވެ. އަދި ބޮކި ދިއްލާލީމެވެ. އާއެކެވެ. ސެލީ ހަމަ އަބަދުވެސް ނިދާގޮތަށް ނިދާފަ އޮތެވެ. އެވަގުތު ބަންގީގެ އަޑު އިގެންދިޔައެވެ. ފަތިސް ނަމާދު ބަންގީގެ އަޑެވެ. މިއަދު އެއަޑުވެސް އެވީ އަހަރެމެންނަށް ރަހްތަމަތަކަށެވެ. އަދިވެސް އަހަރެން ބަގަރާ ސޫރަތް ކިޔަވަމުން އިށީނީމެވެ. އަލިވިލެންދެންނެވެ. މުޒްނާ އެނދަށް ނިދަން އައީ ކޮންއިރަކު ކަމެއް ނޭނގުނެވެ. ގައިމުވެސް އަހަރެން މުޒްނާ ވަދެގެން އައިތަނެއް ނުދެކެވެ. އަހަރެން އެކޮޓަރިއަށް ދިޔައިރު މުޒްނާވެސް ރީތިކޮށް ނިދާފަ އޮތެވެ. އެއްވެސް ކަމެއް ވިހެނެއް ހީއެއް ނުވެއެވެ. ކުރިން ވެއްޓިގެން ތަޅައިގެންދިޔަ އެއްވެސް އެއްޗެއް ތެޅިފަ ވެއްޓިފަވެސް ނެވެ. އާއެކެވެ. އަހަރެންނަށް ހަތިމް ނެގުނީވެސް އަމިއްލަޔަށެވެ. އަވަހަށް ވުޝޫކޮށްގެން އަހަރެން ފަތިސް ނަމާދު ކޮށްލީމެވެ. އެއީ އަހަރެންނަށް ފެނުނު ހުވަފެނެކެވެ. މިވަހަކަ އަހަރެން މުޒްނާ ކާރީވެސް ނުދައްކަމެވެ. އެކަމަކު ހަމައެދުވަހު އަހަރެން ބައްޕަގެ ފޮޓޯއެތަނުން ނެގީމެވެ. އަދި ގޭގެ ހުރިހާ ދިމާލެއްގައި ކުރުސީގެ ފޮޓޯ ހިތްޕާލީމެވެ. މުޒްނާވެސް ނަމާދު ކުރަންފެށިއެވެ. އަދި ދަރިފުޅު ލައްވާވެސް މިހާރު ނަމާދުކޮށް ގުރުއާން ކިޔަވައެވެ. އެކަމަކު އަހަރުމެން މިހާރު އެއްވެސް ސޫރަ ހުރި ފޮޓޯއެއް ނުގެންގުޅެވެ.\nއެންމެން ގުޅިގެން ބާއްވާ ބޮޑު މާހެފުން އަންނަ ބުދަދުވަހުގެ ރޭ\nއުނގޫފާރުގަައި ޤާރީ ކޯސް ލެވެލް 1 އަދި2މިއަދު ފަށައިފި\nIs thisareal story or gustamad story\nsalhi vaahakaeh keep it up……….\nSelliy Kuda iru bahppa fennani ekamaku bahppa niyaavithaa5aharu selliy ah mihaaru4aharu\nSalhi vaahaka eh. Keep it up😇👍\nsukun thakah salaam


Indiagai Kaiveni Kuri2Boh Varivehjje - Vaguthu\nއިންޑިއާގައި ކައިވެނި ކުރި ދެ ބޮއް ވަރިވެއްޖެ\nމީގެ ދެ މަހެއްހާ ދުވަސް ކުރިން އިންޑިއާގައި ކައިވެނި ކުރި ދެ ބޮއް ވަރިވެއްޖެއެވެ.\nވަރުނާއާއި ވަރުޝާގެ ނަން ދެވިފައިވާ މި ދެ ބޮއް މީގެ ދެ މަސް ކުރިން ކައިވެނިކުރިއިރު، މި ދެ ބޮއް މިހާރު ވަރިކުރުވީ މަދްޔާ ޕްރަދޭޝްގެ އޮމް ސިވް ޝެވާ ޝަކްތީ މަންޑަލްގެ މެންބަރެކެވެ. މި ދެ ބޮއް ވަރިކުރުވާފައި ވަނީ މިދިޔަ ބުދަ ދުވަހެއެވެ.\nމި ދެ ބޮއް ކައިވެނިކޮށްފައި ވަނީ، އެޤައުމަށް މާ ބޮޑަށް ހޫނުވުމުގެ ސަބަބުން އެކަން ހައްލު ކުރުމަށް އެމީހުންގެ ކަލާނގެ ރުއްސަންށެވެ. އަންހެން ބޮކަކާއި، ފިރިހެން ބޮކެއްގެ މި ކައިވެނި ޖުލައި 19 ވަނަ ދުވަހު ކުރެވިގެންދިޔައިރު، މިހާރު ބޯޕަލްއަށް ވަރަށް ބޮޑަށް ވިއްސާރަވެފައިވާކަމަށް ރިޕޯޓްތައް ބުނެއެވެ.\nމިއީ މިދިޔަ 13 އަހަރުގެ ތެރޭގައި ބޯޕާލްއަށް އެންމެ ގިނައިން ވާރޭ ވެހުނު ފަހަރު ކަމަށް ވެއެވެ. މިހާރު އެ ސަރަހައްދުގައި ދިރިއުޅޭ މީހުން ވާރޭއިން ސަލާމަތްވާން ވަނީ ޖެހިފައެވެ.\nއަދި މިިދިޔަ ބުދަ ދުވަހާއި ހަމައަށް މަދްޔާޕްރަދޭޝްއަށް ވަރަށް ބޮޑަށް ވާރޭވެހިފައި ވެއެވެ.\nއެހެންވެ މިކަމުން ސަލާމަތްވުމަށް މި ދެ ބޮއް ވަރި ކުރުވަން ނިންމީ ކަމަށް ރިޕޯޓްތަކުގައި ބުނެފައި ވެއެވެ.\nމިކަން ކޮށްފައި ވަނީ ހިންދޫ ދީނުގެ މީހުންނެވެ.\nމި ދެ ބޮއް ކައިވެނި ކުރާ ވިޑީއޯއެއްވެސް މީސް މީޑިއާގައި ދައުރުވިއެވެ. މި ވީޑިއޯ ބެލުމަށް ފަހު ގިނަ ބަޔަކު ވަނީ އެއަށް ޖޯކު ޖަހައިފައެވެ.\nއިންޑިއާގެ ނަން ބަދަލު ކުރަން ސުޕްރީމް ކޯޓަށް ހުށަހަޅައިފި\nކޮވިޑް-19: އިންޑިއާގެ މެލޭރިއާ ބޭސް ބޭނުންކުރުން އިނގިރޭސިވިލާތުން ވެސް ހުއްޓާލައިފި\nއިިންޑިއާ އަށް ބިންހެލުމެއް އަތުވެއްޖެ\nސެޕްޓެމްބަރު 15, 2019 15:38\nދެން ދެގެރި ދެވާ!\nސެޕްޓެމްބަރު 15, 2019 15:41\nއެކަމަކު ބުނަން. ދުނިޔޭގަ ޒާތްޒާތުގެ މީހުން އުޅޭ ދޯ؟ އެކަމު މިވަރުގެ މޮޔަ ގަމާރު ނުބައި ބައެއް ނުދެކެން. އެމީހުންނަށް ކިހިނެއް ވަކި އިނގޭނީ ހަމަ އެ ދެ ބޮއް އަމިއްލަ އަށް ކުރިން ބައިން ވަރި ނުވާ ކަމެއް. މިސާލަކަށް ވަރި ނުކޮށޯ ތިބީ. ދެން ވެސް އެމީހުންނަށް ކޮން ހައްގެއް އޮތީ ދެމަފިރިން ގެ ދޭތެރެއަށް ވަދެގެން ކައިވެންޏެއް ރޫޅާލާކަށް ???\nއޭޕްރީލް 26, 2020 19:38\nގަމާރު ކަނޑުކޮަސް އިންޑިއާ ފަހަތުން ދުވާނީވެސް އެވަރުގެ ގަމާރުން\nސެޕްޓެމްބަރު 15, 2019 16:11\nނެއް ހަމަ ބުނާނެ އެކައްޗެެއްވެސް.\nސެޕްޓެމްބަރު 15, 2019 16:14\nއެންމެ މޮޔައިން ގިނަ ގައުމަކީ އިންޑިޔާ\nސެޕްޓެމްބަރު 15, 2019 16:31\nސެޕްޓެމްބަރު 15, 2019 16:32\nޙިތާމަ ހުރި، އެމީހުން އުޅުން ގޮތުން ހީވީ، ސާތު ޖަނަމް އައް ސާތު ދިން ހެން.. އެހާ ލޯބިންވިއްޔާ އުޅުނީ..\nސެޕްޓެމްބަރު 15, 2019 16:57\nގަޅިބޯ .މެން.ކުރާ.ގަޅި.ކަންތަށް.ޚަބަރުގަ .ޖަހަން .ޖެހޭތަ\nސެޕްޓެމްބަރު 15, 2019 17:08\nބޮކުގެ ކައިވެނި ކާމިޔާބު ވެއްޖެ އެއްނު\nސެޕްޓެމްބަރު 15, 2019 22:10\nއެކަމަކު މި ރާއްޖެ ވިއްޔާ މި އުޅެނީ އިންޑިއާ މީހުންނަށް ރައްޔިތުކަން ނުދެވިގެން. ހުޅުމާލެއިން 30000 އަކަފޫޓުގެ ބިމެއް އައްޑޫން 100000 އަކަފޫޓުގެ ބިމެއް އެ މީހުންނަށް ދީގެން. ކިހާ ދެރަކަމެއް.\nސެޕްޓެމްބަރު 16, 2019 06:29\nދުނިޔޭގައި ދުވަހަކު ވެސް އުޅެފައި ނުވާ ފަދަ ގަމާރު، ޖާހިލް ބައެއް ހިންދޫންނަކީ.\nސެޕްޓެމްބަރު 16, 2019 09:26\nއަންހެން ބޮއް އިއްދަ ހަމަވަނީ ކޮން ދުވަހަކަށްބާ!\nސެޕްޓެމްބަރު 16, 2019 23:37\nތިކަން ބެލުން ވެސް އެދީނަކު ހިއެއް ނުވޭ އޮންނަހެން.\nސެޕްޓެމްބަރު 21, 2019 11:41\nސެޕްޓެމްބަރު 16, 2019 23:34\nހިންދޫ ދީނުގެ ހުރިހާ ކަމެއް ހީ އެއްގެ މައްޗަށް ބިނާވެފަ. އަދި އެމީހުން ބޭނުން ގޮތަކަށް ދީން އަނބުރާ ބަދަލު ކުރޭ.\nއޭޕްރީލް 26, 2020 01:35\nވަރި ގިނަވަނީ މިހެންވެ!


Covid-19: Contact Tracing App2Million Meehun Download Koffi - Vaguthu\nކޮވިޑް-19: ކޮންޓެކްޓް ޓްރޭސިން އެޕް ދެ މިލިއަން މީހުން ޑައުންލޯޑްކޮށްފި\nކޮންޓެކްޓް ޓްރޭސިން އެޕް.\nއޮސްޓްރޭލިއާގައި ކޮންޓެކްޓް ޓްރޭސިން އެޕްލިކޭޝަން ލޯންޗުކުރި ފަހުން، މިހާތަނަށް އެ ގައުމުގެ ދެ މިލިއަނަށް ވުރެ ގިނަ މީހުން އެޕް ޑައުންލޯޑްކޮށްފިއެވެ.\nމިދިޔަ އާދިއްތަ ދުވަހު ލޯންޗުކުރި އެޕްލިކޭޝަނުން ކޮވިޑް-19 ޖެހިފައިވާ މީހުންނާ ކޮންޓެކްޓްވެފައި ތިބި މީހުން ދެނެގަތުމަށް މުހިންމު އެޕެކެވެ. މި އެޕްލިކޭޝަންގައި ޕޮޒިޓިވް ވެފައިވާ މީހަކާ 15 މިނެޓް ވަންދަން ކައިރީގައި އުޅެފި ނަމަ، އެޕްލިކޭޝަން މެދުވެރިކޮށް އެނގިގެންދާނެއެވެ.\nއޮސްޓްރޭލިއާގެ ހެލްތު މިނިސްޓަރު ގްރެގް ހަންޓް ވިދާޅުވީ މިއަދުގެ މިހާތަނަށް 2.44 މިލިއަން މީހުން އެޕްލިކޭޝަން ޑައުންލޯޑްކޮށްފައިވާ ކަމަށެވެ. އޭނާ ވިދާޅުވި ގޮތުގައި މި އެޕްލިކޭޝަން އެ ގައުމުގައި ލޯންޗު ކުރުމަކީ ކޮވިޑް-19 ފެތުރުނަ ނުދިނުމަށް އެޅުނު މުހިންމު ފިޔަވަޅެކެވެ.\nއެޕް ބޭނުންކުރާ މީހުން އެހެން މީހުންނާ ކައިރިވެއްޖެ ނަމަ ބްލޫޓޫތު ވަޔާލެސް ސިގްނަލްއަކުން އެކަން އަންގާނެއެވެ.\n24 މިލިއަނަށް ވުރެ ގިނަ މީހުން ދިރިއުޅެމުން އަންނަ އޮސްޓްރޭލިއާގައި ކޮވިޑް-19 ޖެހިފައި ވަނީ 6,725 މީހުންނަށެވެ. އެ ގައުމުން މި ބަލީގައި މަރުވީ 84 މީހުންނެވެ. މިހާތަނަށް އައިއިރު، މި ބަލިން ރަނގަޅުވެފައި ވަނީ 5,586 މީހުންނެވެ. އަދި 1,051 މީހަކަށް ފަރުވާދެމުން ދާއިރު، 43 މީހެއްގެ ހާލު ސީރިއަސްއެވެ.\n"ކޮވިޑްސޭފް އެޕްގައި ލޮކޭޝަން (އެމީހަކު ހުރި ތަނެއް) ބެލުމުގެ ގާބިލް ކަމެއް ލިބިފައެއް ނުވޭ. އެމީހަކު ހުރި ތަނެއް ޓްރެކެއް ނުކުރެވޭނެ،" އޮސްޓްރޭލިއާގެ ހެލްތު ޑިޕާޓްމަންޓްގެ ތަރުޖަމާނު ވިދާޅުވިއެވެ.\nއެޕް ބޭނުން ކުރާ މީހުން، އެމީހުންގެ ނަމާއި އުމުރާއި މޮބައިލް ނަންބަރު ފަދަ މައުލޫމާތުތައް ހިމަނަން ޖެހެއެވެ.


Lewandowski ge naseyhatheh Haaland ah | Mihaaru\nލެވޮންޑޮސްކީގެ ނަސޭހަތެއް ހާލަންޑަށް\n15 މެއި 2020 - 14:32 1 comment\nމިއުނިކް (މޭ 15) – އިތުރު ފިޔަވަޅެއް އެޅުމުގެ ކުރިން ޖަރުމަން ލީގުގައި ދިގު މުއްދަތެއްގައި މަޑުކުރުމަށް ބޮރޫޝިއާ ޑޯޓްމަންޑުގެ ފޯވާޑް އާލިން ހާލާންޑަށް، ބަޔާން މިއުނިކުގެ ފޯވާޑް ރޮބަޓް ލެވޮންޑޮސްކީ އިރުޝާދު ދީފި އެވެ.\nޔޫރަޕުގެ ބޮޑެތި ޓީމުތަކުން ހާލާންޑް ހޯދަން މަސައްކަތްކުރަނިކޮށް ޑޯޓްމަންޑުން އެކަން ކާމިޔާބުކޮށް އޭނާ ގެނައީ މި އަހަރުގެ ޖެނުއަރީ މަހު އެވެ. އޭނާ ވަނީ އެ ޓީމަށް 11 މެޗުން 12 ގޯލް ޖަހައިފަ އެވެ. މި ސީޒަނުގެ ފުރަތަމަ ބައިގައި އޮސްޓްރިއާގެ އާރްބީ ސަލްޒްބާގަށް އޭނާ 22 މެޗުން 28 ގޯލް ޖަހައިދިނެވެ.\nރިޕޯޓްތައް ބުނާ ގޮތުގައި އޭނާ ހޯދަން ޔޫރަޕުގެ ބޮޑެތި ކްލަބްތަކުން އަދިވެސް އަންނަނީ މަސައްކަތްކުރަމުންނެވެ. އޭގެ ތެރޭގައި ރެއާލް މެޑްރިޑް ހިމެނެ އެވެ. އެހެންވެ ފަހަރުގައި އެންމެ ސީޒަނަކަށް ފަހު ވެސް އޭނާ ކްލަބް ބަދަލުކުރުމުގެ ފުރުސަތު އެބައޮތެވެ. އެއާ އެކު ވާދަވެރި ކްލަބުގެ ފޯވާޑް ލެވޮންޑޮސްކީ މިވަނީ ހާލަންޑަށް ނަސޭހަތެއް ދީފަ އެވެ. ލެވޮންޑޮސްކީ ބުނި ގޮތުގައި ހާލާންޑަކީ ވަރަށް އުއްމީދީ ކުޅުންތެރިޔެއް ކަމަށާއި އެކަމަކު އޭނާ އަށް އަދި ވަގުތު އެބައޮތް ކަމަށެވެ.\n"އަހަރެން ބޭނުމެއް ނޫން އަހަރެންގެ މި ވާހަކަތަކުން އޭނާ އަށް އެއްވެސް ޕްރެޝަރެއް ދޭކަށް،" ލެވޮންޑޮސްކީ ބުންޏެވެ. "އޭނާ ބުރަކޮށް މަސައްކަތްކޮށްފިއްޔާ އޭނާ އަދި މިއަށް ވުރެ މޮޅު ކުޅުންތެރިޔަކަށް ވާނެ އަދި އެންމެ މައްޗަށް ދާނެ. އެހެންވެ އޭނާ އަށް ރަނގަޅު ވެދާނެ، އިތުރު ފިޔަވަޅެއް އެޅުމުގެ ކުރިން ޖަރުމަން ލީގުގައި ދިގު މުއްދަތެއްގައި މަޑުކުރިއްޔާ."\nލެވޮންޑޮސްކީ އަކީ ވެސް ޑޯޓްމަންޑުގައި ވިދާލި ކުޅުންތެރިޔެކެވެ. އެ ޓީމަށް 2010-2014 އަށް 187 މެޗުން 103 ގޯލް ޖަހައިދިނުމަށް ފަހު ބަޔާން މިއުނިކަށް ބަދަލުވީ އެވެ. އެ ޓީމަށް 275 މެޗުން 230 ގޯލް ވަނީ ޖަހައިދީފަ އެވެ. އޭނާ އަށް ވެސް ރެއާލް މެޑްރިޑާއި އެނޫން ވެސް ބޮޑެތި ކްލަބްތަކުގެ އޮފާތައް އަބަދުވެސް ލިބެ އެވެ.


Aslu Hero Innakee Aharumen Noon - Hohalhain Kudhin Salaamaiy Kuri Diver - Vaguthu\nއަސްލު ހީރޯންނަކީ އަހަރެމެންނެއް ނޫން - ހޮހަޅައިން ކުދިން ސަލާމަތްކުރި ޑައިވަރ\nތައިލޭންޑް ޗިއާން ރާއީ ޕްރޮވިންސްގެ ތަމް ލުއާން ހޮހަޅައިގެ ތެރޭގައި ދެ ހަފްތާ ވަންދެން ތާށިވެފައިތިބި ދެކުދިންނާއި ކޯޗް ސަލާމަތްކުރި އޮޕަރޭޝަންގައި އަސްލު ޙަޤީޤީ ހީރޯއިންނަކީ އެކުދިން ސަލާމަތް ކުރި ޑައިވަރުން ނޫން ކަމަށް ހޮހަޅައިން ކުދިން ސަލާމަތް ކުރުމުގައި އިސް ދައުރެއް އަދާކުރި ޑައިވަރެއް ކަމަށްވާ އަ ރިކް ސްޓެޓޮން ބުނެފިއެވެ.\nރިކް ބުނެފައިވަނީ އެކުދިން ސަލާމަތް ކުރި އޮޕަރޭޝަންގައި ޑައިވަރުން އަދާކުރީ އެމީހުންގެ ވާޖިބު ކަމުގައްޔާއި އެއީ މުޖުތަމައަށް ކޮންމެހެންވެސް ކޮށްދެން ޖެހޭ ކަމެއް ކަމަށެވެ. މިކުދިން ސަލާމަތް ކުރި ޑައިވަރުންގެ ތެރެއިން އިނގެރޭސިވިލާތަށް ނިސްބަތްވާ ޑައިވަރުން މިއަދު އަބުރާ ރަށަށް ގޮސްފައިވާއިރު، މިކުދިން ހޮހޮޅައިގެ ތެރޭގައި ތާށިވުމަށްފަހު ފުރަތަމަ ފަހަރަށް މިކުދިން ފެނިފައިވަނީވެސް އިނގެރޭސިވިލާތުގެ ދެ ޑައިވަރެކެވެ. މިކުދިން ހޯދި އިނގެރޭސި ވިލާތަށް ނިސްބަތްވާ ދެ ޑައިވަރުނަކީ ރިކް އާއި ޖޯން ވޮލެންތަންއެވެ.\nހޮހަޅައިގައި ތިބި ކުދިން ސަލާމަތް ކުރި ތިން ދުވަހުގެ ބޮޑު އޮޕަރޭޝަނަށްފަހު މީޑިޔާތަކާއި ވާހަކަ ދައްކަމުން ރިކް ބުނެފައިވަނީ އެންމެ އުފާވީ މިކުދިން ސަލާމަތުން ތިއްބާ ފެނުމުން ކަމަށާއި މުޅި ރެސްކިއު އޮޕަރޭޝަން ކުރިޔަށް ދިޔަ ގޮތާއި މެދުވެސް ވަރަށް ހިތްހަމަ ޖެހޭ ކަމަށެވެ. ވަރަށް ނާޒުކު ދަނޑިވަޅެއްގައި ވަރަށް ތަރުތީބުން މިކުދިން ސަލާމަތް ކުރުމުގެ އޮޕަރޭޝަން ގެންދިޔަ ކަމަށް ރިކްވަނީ ބުނެފައެވެ. އަދި މިކުދިން ސަލާމަތްވީ ތައިލޭންގެ އޮތޯރިޓީތަކުން ދިން އެއްބާރު ލުމާއި ޓީމް ވޯކްގެ ސަބަބުން ކަމަށް ރިކްވަނީ ސިފަކޮށްފައެވެ.\nމިރެސްކިއު މިޝަންއާއި ބެހޭ ގޮތުން ރިކް ބުނެފައިވަނީ މިއީ ވަރަށްވެސް އުދަގޫ މިޝަންއެއް ކަމަށާއި ކިތަންމެ ފަރިތަ ޑައިވަރަކަށްވެސް މި ހޮހޮޅައިގައި ފީނުމަކީ ފަސޭހަ ކަމެއް ނޫން ކަމަށެވެ. އަދި އެހެން މީހެއްގެ ފުރާނަ އަތަށް ލައިގެން ކަނު އަދިރީގައި ޑައިވް ކުރުމަކީ ފަސޭހަ ކަމެއް ނޫން ކަމަށްވެސް ރިކްވަނީ ސިފަކޮށްފައެވެ.\nރިކް އަކީ ސައުތް އެންޑް މިޑް ވޭލްސް ކޭވް ރެސްކިއު ޓީމްގެ މެންބަރެކެވެ.


Ronaldo Covid jehifai vanikoh Italy ah dhiyumun massala hoonu vejje - Hali News\nރޮނާލްޑޯ ކޮވިޑް ޖެހިފައި ވަނިކޮށް އިޓަލީއަށް ދިޔުމުން މައްސަލަ ހޫނުވެއްޖެ\n16 October 2020, 00:48\nރޮނާލްޑޯ، ކޮވިޑް ޖެހިފައި ވަނިކޮށް އިޓަލީއަށް ދިޔުމުން މައްސަލަ ހޫނުވެއްޖެ\nކޮވިޑް-19 އަށް ޕޮޒިޓިވް ވެފައި ވަނިކޮށް، މިދިޔަ ބުދަ ދުވަހު ކްރިސްޓިއާނޯ ރޮނާލްޑޯ އެނބުރި އިޓަލީއަށް އައީ ކަމާ ގުޅޭ އިދާރާތަކުން ހުއްދަ ހޯދައިގެންކަމަށް އެނގިވަޑައި ނުގަންނަވާ ކަމަށާއި ކޮވިޑު ހުއްޓުވުމަށްޓަކައި އަމަލު ކުރަމުން އަންނަ ޕްރޮޓޮކޯލްތަކާއި ރޮނާލްޑޯ ހިލާފްވެއްޖެ ކަމަށް ދެކި ވަޑައިގަންނަވާކަމަށް އިޓަލީގެ ސްޕޯޓްސް މިނިސްޓަރ ވިންސެންޒޯ ސަޕަޑަފޯރާ މިރޭ މިދާޅުވެއްޖެއެވެ.\nހިތްހަމަ ޖެހިވަޑައި ނުގެން ހުންނަވައި ވިންސެންޒޯ ވިދާޅުވީ އަމިއްލަ ޖެޓުގައި ވިޔަސް އިޓަލީއަށް އެތެރެވާނަމަ އިޓަލީގެ ކަމާ ގުޅޭ އިދާރާތަކުން ހުއްދަ ނަގަން ޖެހޭކަމަށާއި އެފަދަ ހުއްދައެއް ރޮނާލްޑޯ ނެގި ކަމުގެ މައުލޫމާތު އޭނާއަށް ލިބިވަޑައިގެންފައި ނުވާކަމަށެވެ. "ހޯމް އައިސޮލޭސަންގައި ހުންނަން ޖެހިފައި ހުރި ފަރާތަކުން ސިއްހީ އިދާރާތަކުން ނަގަން ޖެހޭ ހުއްދައެއް ނުނަގާ އިޓަލީއަށް އެތެރެވުމަކީ ކުށެއް، އަހަންނަށް ހީވަނީ ކޮވިޑް ހުއްޓުވުމަށް އަމަލު ކުރަމުން އަންނަ ޕްރޮޓޮކޯލްތައް ރޮނާލްޑޯ މުގުރާލައިފިހެން" ވިންސެންޒޯ ވިދާޅުވިއެވެ.\nވިންސެންޒޯގެ ވާހަކަތަކާއި ގުޅިގެން، ރޮނާލްޑޯ ކުޅެމުން އަންނަ ޔުވެންޓަސްއިން ވަނީ ރޮނާލްޑޯ ދިފާއުކޮށް ބަޔާނެއް ނެރެފައެވެ. ޔުވެންޓަސްއިން ބުނެފައި ވަނީ ރޮނާލްޑޯ ގޯހެއް ނުހަދާ ކަމަށާއި އިޓަލީއަށް އެތެރުވުމުގެ ކުރިން ނަގަންޖެހޭ ހުރިހާ ހުއްދަތަކެއް ރޮނާލްޑޯ ނަގާފައިވާ ކަމަށެވެ. "ރޮނާލްޑޯ އެނބުރި އިޓަލީއަށް އައީ އިޓަލީގެ ކަމާގުޅޭ އިދާރާތަކުން ހުއްދަ ދީފައިވާ މެޑިކަލް ޖެޓެއްގައި. އަދި ހޯމް އައިސޮލޭސަންގައި ހުންނަން ޖެހޭ މުއްދަތު އޭނާގެ ގޭގައި ފުރިހަމަ ކުރާނެ" ޔުވެންޓަސްގެ ބަޔާނުގައި ބުނެފައިވެއެވެ.\nއިޓަލީގެ ސިއްހީ އިދާރާތަކުން ނަގަން ޖެހޭ ހުއްދަ ނުގަނައި އެނބުރި އިޓަލީއަށް ރޮނާލްޑޯ ދިޔަ މައްސަލަ ފެންމަތިވެފައިވާއިރު ޕޯޗުގަލް ގައުމީ ޓީމާ ގުޅެން އޭނާ އިޓަލީން ފުރީވެސް ކޮވިޑް ހުއްޓުމަށްޓަކައި އިޓަލީން އަމަލު ކުރަމުން އަންނަ ޕްރޮޓޮކޯލްތަކާ ހިލާފަށްކަމަށެވެ. އިޓަލީއިން އަމަލު ކުރަމުން އަންނަ ޕްރޮޓޮކޯލްތަކުގެ ދަށުން ޓީމުގެ އޮފިޝަލަކު ނުވަތަ ކުޅުންތެރިޔަކު ކޮވިޑަށް ޕޮޒިޓިވް ވެއްޖެނަމަ ޓީމު އެކުގައި އެއްތަނެއްގައި ކަރަންޓީން ވާންޖެހެއެވެ. އަދި އިޓަލީން ބޭރަށް ދަތުރު ކުރެވޭނީ ކޮވިޑަށް ޓެސްޓްކޮށް ނަތީޖާ ނެގަޓިވް ވުމުންނެވެ. ރޮނާލްޑޯ އާއި އާޖެންޓީނާގެ ފޯވާޑް ޕައުލޯ ޑައިބަލާ ގައުމީ ޓީމާއި ގުޅެން ދިޔައީ މިއުސޫލުތަކާއި ހިލާފަށެވެ.\nރޮނާލްޑޯ ކޮވިޑަށް ޕޮޒިޓިވްވެފައިވާކަން އެނގުނީ މިދިޔަ އަންގާރަ ދުވަހުގެ ރޭ ޔުއެފާ ނޭޝަންސް ލީގުގައި ސްވިޑްންއާ ދެކޮޅަށް ޕޯޗުގަލް ގައުމީ ޓީމުގެ ކުޅުމުގެ ކުރިން ހެދި ޓެސްޓްތަކުންނެވެ. އޭގެ ކުރިން ރޮނާލްޑޯ ވަނީ އެކުވެރިކަމުގެ މެޗެއްގައި ސްޕެއިންއާ ދެކޮޅަށް އަދި ޔުއެފާ ނޭޝަންސް ލީގުގައި ފްރާންސާ ދެކޮޅަށް ކުޅެފައެވެ. މިދެމެޗް އެއްވަރުވެފައިވާއިރު ޔުއެފާ ނޭޝަންސް ލީގުގައި ރޮނާލްޑޯ ނުލައި ސްވިޑްންއާ ދެކޮޅަށް ކުޅެ ފަސޭހަ ކަމާއެކު 3-0 އިން ޕޯޗުގަލް ވަނީ މޮޅުވެފައެވެ.\nރޮނާލްޑޯ އާއި ޔުވެންޓަސްގެ ބައެއް އެހެން ކުޅުންތެރިންގެ މައްސަލަ އިޓަލީގެ ސިއްހީ އިދާރާއިން ބަލަމުން އަންނައިރު މުހިއްމު މެޗުތަކަކަށް ރޮނާލްޑޯ ސަސްޕެންޑް ވެދާނެކަމުގެ ބިރު މިހާރު ވަނީ ހީވެފައެވެ. މީގެ ތެރޭގައި މިމަހުގެ 28 ވަނަ ދުވަހުގެ ރޭ ރޮނާލްޑޯގެ ވާދަވެރިޔާ ލިއޮނަލް މެސީގެ ބާސެލޯނާއާ ދެކޮޅަށް ޗެމްޕިއަންސް ލީގުގައި ކުޅެންޖެހޭ މެޗްވެސް ހިމެނެއެވެ.


Ronaldo alun Manchester United aa nugulheyne: Mourinho | Mihaaru\n26 ޖެނުއަރީ 2018 - 10:182comments\nމޮރީނިއޯ ވަނީ ޔުނައިޓެޑާ އެކު ހަދާފައިވާ އެއްބަސްވުން 2020 ވަނަ އަހަރުގެ ނިޔަލަށް އާ ކޮށްފަ އެވެ. އަދި ޔުނައިޓެޑުން ބޭނުންނަމަ އިތުރު އެއް އަހަރަށް އެ އެއްބަސްވުން އިތުރު ކުރުމުގެ އިހުތިޔާރު މި ކޮންޓްރެކްޓްގެ ދަށުން ޔުނައިޓެޑަށް ލިބިދެ އެވެ.\nޔުނައިޓެޑުން މޮރީނިއޯ އަށް އާ އެއްބަސްވުމެއް ދޭން ނިންމީ އޭނާ ފުރަތަމަ ސީޒަނުގައި އެ ޓީމަށް ހޯދައިދިން ކާމިޔާބަށް ބެލުމަށް ފަހު އެވެ. މޮރީނިއޯ ވަނީ އެ ޓީމަށް ލީގު ކަޕާއި ޔޫރޮޕާ ލީގު ކާމިޔާބު ކޮށްދީފަ އެވެ.\nމޮރީނިއޯގެ މުސްތަގުބަލުގައި ޔުނައިޓެޑަށް ނަން މަޝްހޫރު ކުޅުންތެރިން އަންނަނީ ގެންނަމުންނެވެ. އެހެން ނަމަވެސް ރޮނާލްޑޯ އައުމުގެ ފުރުސަތު ނެތް ކަމަށް މޮރީނިއޯ ވަނީ ބުނެފަ އެވެ.\n"މެޑްރިޑް އޮތީ އަނދައަނދާ އޮތް އަލިފާންފަނޑެއް ހެން. އަހަރެން އެއްޗެއް ބުނެފިނަމަ ވާނެ އެ އަލިފާންގަނޑު އިތުރަށް އަންދާ މީހާ ކަމަށް. އަހަރެން ދެކޭ ގޮތުގައި ރޮނާލްޑޯ އަކީ ކޮންމެ ކޯޗަކު ވެސް އޭނާގެ ޓީމަށް ބޭނުންވާނެ ފަދަ ކުޅުންތެރިޔެއް. އެކަމަކު އޭނާ ލިބޭނީ އެއް ކޯޗަކަށް އެއް ކްލަބަކަށް. އެއީ ރެއާލް މެޑްރިޑާ އެ ޓީމުގެ ކޯޗު ޒިދާނަށް. މިއީ އަހަރެން ދެކޭ ގޮތް،" މޮރީނިއޯ ބުންޏެވެ.\nއޭނާ ބުނީ ރެއާލަކީ އޭނާ ތިން އަހަރު މަސައްކަތްކުރި ކްލަބެއް ކަމަށާއި އެ ޓީމަށް ދިމާވެގެން އުޅޭ މައްސަލަތަކަށް އަވަހަށް ހައްލެއް ލިބޭނެ ކަމަށް އުއްމީދުކުރާ ކަމަށެވެ.\nއަންނަ މަހު ރޮނާލްޑޯ އަށް 33 އަހަރު ފުރޭއިރު، ފަހަކަށް އައިސް އޭނާގެ ކުޅުން ދަށްވުމުން ގިނަ ބަޔެއްގެ ފާޑުކިޔުން ވަނީ އަމާޒުވެފަ އެވެ. މި ސީޒަނުގައި މިހާތަނަށް ލީގުގައި ރޮނާލްޑޯ އަށް ޖެހުނީ 15 މެޗުން ތިން ގޯލެވެ.\nސްޕެއިނުގެ ތަޖުރިބާކާރު ރިޕޯޓަރު ހުއިލެމް ބަލަގޫ ރިޕޯޓްކުރާ ގޮތުގައި ރޮނާލްޑޯ މިހާރު ޑިމާންޑް ކުރަމުން އަންނަ އަހަރަކު 50 މިލިއަން ޔޫރޯގެ މުސާރަ ދޭން ރެއާލުން އެއްބަހެއް ނޫނެވެ. އޭގެ ބަދަލުގައި ރެއާލުން ރޮނާލްޑޯ ވިއްކާލުމުގެ ވިސްނުމެއް ވެސް ގެންގުޅެ އެވެ.\nއިތުރު ލިޔުންތައް މެންޗެސްޓާ ޔުނައިޓެޑް ރިއަލް މެޑްރިޑް ކްރިސްޓިއާނޯ ރޮނާލްޑޯ ހޯޒޭ މޮރީނިއޯ


India ah ithuru biruverikameh, mifaharu Kerala gai Zika virus fethureny | Atoll News\nއިންޑިއާއަށް އިތުރު ބިރުވެރިކަމެއް، މިފަހަރު ކެރެލާގައި ޒިކާ ވައިރަސް ފެތުރެނީ\nޝާއިޢުކުރީ: ފާޠިމަތު ފާޒިހާ ޖުލައި 9, 2021, 22:39\nއިންޑިއާގެ ކެރެލާ ސްޓޭޓުން ޒިކާ ވައިރަސް ފެނިއްޖެ އެވެ.\nރިޕޯޓުތައް ބުނާގޮތުގައި އަދި ވައިރަސް ފެތުރެމުންދަނީ އެ ސްޓޭޓްގެ ވެރިރަށް ޓްރިވެންޑްރަމްގައި އެވެ. އެ ސިޓީން މިހާތަނަށް 14 މީހަކު ބައްޔަށް ޕޮސިޓިވްވެފައިވެ އެވެ.\nބަލި ފެތުރެމުންދާ ގޮތަށް ބަލާއިރު މިހާތަނަށް ޕޮސިޓިވްވެފައިވަނީ ހަމައެކަނި ސިއްހީ ދާއިރާގައި މަސައްކަތް ކުރާ ބައެވެ. އޭގެ ތެރެއިން ފުރަތަމަ ޕޮސިޓިވްވެފައިވަނީ ޓްރިވެންޑްރަމްގައި މަސައްކަތް ކުރާ ޓަމިލް ނާޑޫ ސްޓޭޓަށް ނިސްބަތްވާ މާބަނޑު އަންހެނެކެވެ.\nކެރެލާ ސްޓޭޓްގެ ހެލްތް މިނިސްޓަރު ވީނާ ޖޯޖް ވިދާޅުވީ 24 އަހަރުގެ އެ އަންހެން މީހާ ބަލީގެ އަލާމާތްތައް ފެންނާތީ ޑޮކްޓަރަށް ދެއްކީ މިދިޔަ މަހުގެ 28 ވަނަ ދުވަހު ކަމަށެވެ. އަދި ޒިކާ ވައިރަހަށް ޕޮސިޓިވްވެފައިވަނިކޮށް މިދިޔަ ބުދަ ދުވަހު އޭނާ ވިހާފައިވާ ކަމަށެވެ.\nވީނާ ވިދާޅުވީ ދެ މައިންގެ ހާލުވެސް ރަނގަޅުވަމުން އަންނަ ކަމަށެވެ.\nމިކޭސްތަކާއި ގުޅިގެން ކެރެލާ ސްޓޭޓްގެ ހުރިހާ ޑިސްޓްރިކްޓެއް ވަނީ އެލާޓަށް ގެނެސްފައި އެވެ. ކެރެލާ ހެލްތް މިނިސްޓްރީން ބުނީ މި ދުވަސްވަރަކީ އިންޑިއާއަށް ވިއްސާރަ މޫސުން ކަމުން ބަލި އިތުރަށް ފެތުރުމުގެ ފުރުސަތު އެބައޮތް ކަމަށެވެ.\nޒިކާ ވައިރަސް ފެތުރެނީ މަދިރީގެ ޒަރީއާއިންނެވެ. ބައެެއް ފަހަރު ޖިންސީ ގުޅުމުންވެސް ބަލި ފެތުރިފަ އެބަހުރި ކަމަށް ބައެއް މީޑިއާ ރިޕޯޓުތައް ބުނެ އެވެ.\nއިންޑިއާގައި އެންމެ ފަހުން ޒިކާ ވައިރަސް ހަލުވިކަމާއި އެކު ފެތުރުނީ ގުޖްރާތް ސްޓޭޓްގައި 17-2016 ވަނަ އަހަރު އެވެ.\nޒިކާ ވައިރަސް ދުނިޔެއިން އެންމެ ފުރަތަމަ ފެނިފައިވަނީ ޔުގެންޑާގެ ޒިކާ ޖަންގަލީގައި އުޅުނު ރާމާމަކުނެއްގެ ގައިން 1947 ގައި އެވެ. ވައިރަސްގެ ތަފާތު ވައްތަރުތައް އުޅޭކަން ދެނެގަނެވި އިންސާނުންގެ ގައިން ވައިރަސް ފެނުނު ކަމަށް ރިޕޯޓުކޮށްފައިވަނީ އިންޑިއާއިން 1953 ވަނަ އަހަރު އެވެ.


ދަނޑުވެރިންގެ ކަންބޮޑުވުން އޮޅުންފިލުވުމަށް އެގްރޯނެޓުން ދަނޑުވެރިންގެ ގާތަށް ދަނޑުވެރިންގެ ކަންބޮޑުވުން އޮޅުންފިލުވުމަށް އެގްރޯނެޓުން ދަނޑުވެރިންގެ ގާތަށް\nދަނޑުވެރިންގެ ކަންބޮޑުވުން އޮޅުންފިލުވުމަށް އެގްރޯނެޓުން ދަނޑުވެރިންގެ ގާތަށް\nއެގްރޯނެޓުން ގއ. ނިލަންދޫގެ ދަނޑުވެރިންނާ ބައްދަލުކުރުން. ފޮޓޯ: އެގްރޯނެޓް\nދަނޑުވެރިންގެ ހުރި ކަންބޮޑުވުންތައް އޮޅުންފިލުވުމަށްޓަކައި އެގްރޯ ނޭޝަނަލް ކޯޕަރޭޝަން، އެގްރޯނެޓުގެ އިސްވެރިން ރަށްރަށައް ޒިޔާރަތްކުރަންފަށައިފިއެވެ. މި ދަތުރުގައި މިހާރު ގއ. އަތޮޅުގެ ރަށްރަށައް ދަނީ ދަތުރުކުރަމުންނެވެ.\nޕީއެސްއެމް ނިއުސްއަށް މައުލޫމާތު ދެއްވަމުން އެގްރޯނެޓުން ވިދާޅުވީ، ގއ. ގެމަނަފުށި، ކޮނޑޭ އަދި ނިލަންދޫގެ ދަނޑުވެރިންނާ ބައްދަލުކޮށްފައިވާކަމަށެވެ. މި ދަތުރުގައި އެގްރޯނެޓްގެ ފަރާތުން އެންމެ އިސްކޮށް ބައިވެރިވެވަޑައިގަންނަވަނީ ކުންފުނީގެ މެނޭޖިންގ ޑިރެކްޓަރ ޙާރޫން ރަޝީދުއެވެ.\nމި ދަތުރުގައި މި ރަށްރަށުގެ ދަނޑުވެރިންނަށް މިހާރު ދިމާވެފައިވާ ދަތިތައް އެގްރޯނެޓުން ވަނީ އޮޅުންފިލުވާފައެވެ. އެގްރޯނެޓުން ވިދާޅުވީ، ދަނޑުވެރިންގެ ހުރި މައިގަނޑު ކަންބޮޑުވުމަކީ ދަނޑުވެރިކަމުގައި ހައްދާ ތަކެތި މާކެޓް ކުރުމަށް ހުރި ގޮންޖެހުންތަކާއި ދަނޑުވެރިކަމުގައި ބޭނުންކުރާ އާލާތްތައް ހެޔޮ އަގުގައި ރަށުން ލިބޭނެ އިންތިޒާމް ހަމަޖެހިފައި ނެތުންކަމަށެވެ. މިކަމަށް ހައްލެއް ހޯދައިދިނުމުގެ ގޮތުން އެ ކުންފުނިން މިހާރު ވަނީ ދަނޑުވެރިކަމުގެ މަސައްކަތް ކުރުމަށް ދަނޑުވެރިންނަށް އެހީތެރިވެދިނުމަށް "ސްޓާޓްއަޕް ޕެކޭޖެއް" ދޭންފަށާފައެވެ. އެގްރޯނެޓުން ދަނޑުވެރިންނަށް ދޫކުރާ "ސްޓާޓްއަޕް ޕެކޭޖް" ނެގޭނީ އެ ކުންފުނިން ކުރިއަށްގެންދާ ކޮންޓްރެކްޓް ފާމިންގ މަޝްރޫއުގައި ބައިވެރިވެފައިވާ ދަނޑުވެރިންނަށެވެ. މި ޕެކޭޖްގެ ދަށުން އެ ކުންފުނިން ދަނޑުވެރިންނަށް ދަނޑުވެރިކަން ކުރަން ބޭނުންވާ އާލާތްތައް ހެޔޮ އަގުގައި އިންސްޓޯލްމަންޓް އުސޫލުން ދޫކުރާނެއެވެ.\nއެގްރޯނެޓުން ގއ. އަތޮޅަށް ކުރަމުން މިދާ ދަތުރުގައި ނިލަންދޫގެ އަންހެން ދަނޑުވެރިން އިސްނަގައިގެން ވަނީ މުޑުވައްކުރުމުގެ ޚާއްސަ ހަރަކާތެއް ކުރިއަށްގެންގޮސްފައެވެ. އެ ރަށުގައި 58 އަންހެން ދަނޑުވެރިން އަންނަނީ ދަނޑުވެރިކަމުގެ މަސައްކަތްކުރަމުންނެވެ.


BREAKING: Covid Jehigen Admit Kuri Meehunge Adhadhu Anehkkaa Ves Mahchah Araifi | Hathaavees\nކޮވިޑް ޖެހިގެން އެޑްމިޓުކުރި މީހުންގެ އަދަދު އަނެއްކާވެސް މައްޗަށް އަރައިފި\nރާއްޖެއިން ކޮވިޑް19 އަށް ޕޮޒިޓިވްވި މީހުންގެ ތެރެއިން ހޮސްޕިޓަލުގައި އެޑްމިޓު ކޮށްގެން ފަރުވާ ދޭ މީހުންގެ އަދަދު އަނެއްކާވެސް މައްޗަށް އަރައިފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނީ މި ބައްޔަށް އެޑްމިޓު ކޮށްގެން 110 މީހަކަށް ފަރުވާ ދެމުން އަންނަ ކަމަށެވެ.\nއެޗްޕީއޭ އިން ބމިރޭ ބުނީ ރާއްޖެއިން މިއަދު އެކަނިވެސް 148 މީހަކު ކޮވިޑަށް ޕޮޒިޓިވްވެފައިވާ ކަމަށެވެ. އޭގެތެރޭގައި ހިމެނެނީ 117 ދިވެހިންނާއި ބަންގްލަދޭޝް 22 މީހަކާއި އިންޑިއާ7މީހެއް ކޮވިޑަށް ޕޮޒިޓިވްވި ކަމަށެވެ. މީގެއިތުރުން ނޭޕާލާއި ސީޝެލްސް މީހެއް ވެސް ކޮވިޑަށް ޕޮޒިޓިވްވެފައިވާ ކަމަށެވެ.\nމިއަދު ޕޮޒިޓިވްވި 148 މީހުންގެ ތެރޭގައި މާލެ ސަރަހައްދުން ޕޮޒިޓިވްވީ 146 މީހެކެވެ. ދެން ތިބި މީހުން ޕޮޒިޓިވްވެފައި ވަނީ ރާއްޖޭގެ ދެ ރަށަކުންނެވެ. މިއަދު ޕޮޒިޓިވްވި މީހުންނާއި އެކުގައި މިހާތަނަށް ކޮވިޑް ޖެހުނު މީހުންގެ ޖުމްލަ އަދަދު ވަނީ 4،594 އަރާފައެވެ.\nPrevious ރާއްޖެއިން މިއަދު ކޮވިޑަށް ޕޮޒިޓިވްވީ 148 މީހުން\nNext ކުރިން ތިބި ހާލަތަށް ދާން ވަގުތު ނަގާނެ: ފައްޔާޒު


"Fake ticket" akee Airline ge mahsala ehnoon\nދިވެހި ހައްޖުވެރިން މާލެ އައުމާއި އާއިލާތަކުން އެ މީހުންނަށް މަރުހަބާ ކިޔުމުގެ އުފާވެރި ވަގުތުކޮޅު: މިއަހަރު 1300 މީހުން ރާއްޖެއިން ހައްޖަށް ދިޔަ. -- އަހުމަދު ޝުރާއު | އަވަސް\nވިއްކާފައިވާ ޓިކެޓެއް ބަލާލާފައި ނޭނގި ދާނެ އެވެ. ހަމަ ހީވަނީ އަސްލު ޓިކެޓެއް ހެންނެވެ. އެ އޮތީ ފުރިހަމަ އަށް އެޑިޓް ކޮށްފަ އެވެ. އެހެންވެ ފުރާ މީހާ ފުރަން އެއާޕޯޓަށް ދިޔަ އެވެ. އެކަމަކު އެ ގަޑީގައި ފްލައިޓެއް ނެތެވެ. މިއީ އިއްޔެ އުމްރާ އަށް ދާން ފުރަތަމަ ދިޔަ މީހުންނަށް ލިބުނު ޓިކެޓުގައި ދިމާވި މައްސަލަ އެވެ.\n"ޓިކެޓު ބަލާފަ ނޭނގެ. ފުރަން ދިއުމުން އެނދުނީ އެ އޮތީ އެޑިޓް ކޮށްފަކަން،" އުމްރާ އަށް ދާން ޑީބީ ޓްރެވަލް އިން އިޝޫ ކުރި ޓިކެޓު ލިބުނު މީހަކު ނޫހުގައި ނަން ނުޖެހުމަށް އެދި ބުންޏެވެ.\nސްރީލަންކަން އެއާލައިންސްގެ ރާއްޖޭގެ ޖެނެރަލް ސޭލްސް އެޖެންޓް އޭސް އޭވިއޭޝަނުންގެ އޮފިޝަލަކު ވިދާޅުވި ގޮތުގައި މި މައްސަލާގައި އެ ކުންފުންޏާއި ސްރީލަންކަން އެއާލައިންސް އަށް ގިނަ ބަޔަކު ގުޅައި އެއްޗިހި ކިޔަމުންދާ ކަމަށެވެ. ނަމަވެސް އެ މައްސަލާގައި އެ ކުންފުނީގެ މައްސަލައެއް ނެތް ކަމަށް އޮފިޝަލް ވިދާޅުވި އެވެ.\nސްރީލަންކަން އެއާލައިންސްގެ އޮފިޝަލު އަވަސް އަށް މިއަދު ވިދާޅުވީ ޓިކެޓުގެ މައްސަލާގައި އެއާލައިންގެ މައްސަލައެއް\n"އަޅުގަނޑުމެން މީގައި ކުރާނެ ކަމެއް ނެތް. އެނގިފައިވާ ގޮތުގައި އެ މައްސަލާގައި މީހަކު މިހާރު ވަނީ ހައްޔަރު ވެސް ކޮށްފަ،" އޮފިޝަލް ވިދާޅުވި އެވެ.\n48 އަށް މީހުންގެ ހައްގު!\nއަސްކޮއެ ޖަމާއަތުގެ ހަވާލުގައި އުމްރާ އަށް ދާ މީހުންގެ ޓިކެޓު ނެގުމުގެ ކަންކަން ހަވާލު ކޮށްފައި އޮތީ ސަމްހާ އިންޓަނޭޝަނަލް އާ އެވެ. އެ ކުންފުނިން ޓިކެޓްތައް ނަގާފައިވަނީ ޓްރެވަލް އެޖެންސީއެއް ކަމަށްވާ ޑީބީ ޓްރެވަލްސް\nސަމްހާ އިންޓަނޭޝަނަލްގެ އިސްވެރިޔަކު މިއަދު ވިދާޅުވީ އެ ކުންފުނިން ޓިކެޓް ބުކްކޮށް ޓިކެޓް ނެގީ ޑީބީ ޓްރެވަލްއިން ކަމަށާއި ފޭކް ޓިކެޓް އިޝޫކުރީ އެ ކުންފުނިން ކަމަށެވެ. އޮފިޝަލް ވިދާޅުވީ، ސަމްހާ ކުންފުނީގެ ފަރާތުން 2.3 މިލިއަން ރުފިޔާ ޑީބީ ޓްރެވަލް އަށް މިދިޔަ އޮގަސްޓް މަހުގެ ތެރޭގައި ދައްކާފައިވާ ކަމަށެވެ. އަދި އެ ކަމުގައި އެ ކުންފުނިން އެއްވެސް ގޯހެއް ނަހަދާ ކަމަށް އޮފިޝަލް ވިދާޅުވި އެވެ.\nޑީބީގެ މެނޭޖަރަކު ހައްޔަރު ކުރުން\nއެނގިފައިވާ ގޮތުގައި ފޭކް ޓިކެޓް ވިއްކި ކުންފުނީގެ މެނޭޖަރަކު ފުލުހުން ވަނީ އައްޑޫ އިންޓަނޭޝަނަލް އެއާޕޯޓުން ހައްޔަރު ކޮށްފަ އެވެ. އޭރު އޭނާ މަސައްކަތް ކުރީ ސްރީލަންކާއަށް ދާން ފުރާށެވެ. އޭނާ ހައްޔަރު ކުރީ މިއަދު ހެނދުނު އެވެ. ހައްޔަރުކުރި މީހާއަކީ ޑީބީ ޓްރެވަލްގެ ޓިކެޓިން މެނޭޖަރެވެ. ޓިކެޓް ނަގަން ދިން ފައިސާއަށް އޭނާ ހިޔާނާތްތެރިވި ކަމަށް ވަނީ ތުހުމަތުކޮށްފަ އެވެ.\nމި ހަފުތާ ފުރޭ ގޮތް ހަދަނީ!\nއެކަން ދިމާވުމާ ގުޅިގެން އަސްކޮއި ގްރޫޕުން ނިންމީ އެ ޖަމާއަތުން އަމިއްލަ އަށް އެއާލައިންއާ ގުޅައިގެން ޓިކެޓް ނަގައި މީހުން ފުރުވާ ލުމަށެވެ. އެގޮތުން މި ހަފްތާ ފަހުކޮޅު އެ އެންމެންނަށް ވެސް ފުރޭނެ ގޮތް ހަމަޖެހޭނެ ކަމަށް އަސްކޮއެ ޖަމާއަތުގެ އޮފިޝަލަކު ރޭ ވަނީ ވިދާޅުވެފަ އެވެ.


Jackie Shroff Eyna Ge Anhenun Dheke Biru Gannanee Keehvekan Engey Tha? - Vaguthu\nޖެކީ ޝްރޯފް، އޭނާގެ އަންހެނުން ދެކެ ބިރުގަންނަނީ ކީއްވެކަން އެނގޭތަ؟\nބޮލީވުޑު އިންޑަސްޓްރީގައި 40 އަހަރަށް ވުރެ ގިނަ ދުވަސް ހޭދަކޮށްފައިވާ ޖެކީ ޝްރޯފްއަކީ އޭނާގެ އަންހެނުން އައިޝާ ދެކެ ވަރަށް ލޯބިވާ ފަންނާނެކެވެ.\nޖެކީ އޭނާގެ އަންހެނުން ދެކެ ލޯބި ވިޔަސް އަންހެނުން ދެކެ ވަރަށް ބިރުގަންނަ ކަމަށް ވެސް ޖެކީ ވަނީ ބުނެފައެވެ.\nރިއަލިޓީ ޝޯއެއް ކަމުގައިވާ "ޑާންސް ދިވާނޭ 3" ގެ ކުރިއަށް އޮތް އެޕިސޯޑުގައި މެހެމާނެއްގެ ގޮތުން ބައިވެރިވުމަށް ހަމަޖެހިފައިވަނީ ސުނިލް ޝެޓީ އާއި ޖެކީ ޝްރޯފެވެ.\nމި ޝޯގެ ޕްރޮމޯޝަން ވީޑިއޯގައި ޝޯ ހުށަހަޅައިދޭ ރާގަވް ޖުވަލް ސުނިލް ޝެޓީ އާއި ޖެކީ ޝްރޯފްއަށް އެދެމީހުންގެ އަނބިން ދެކެ ބިރުގަނޭތޯ ސުވާލު ކުރުމުން ދެމީހުން ވެސް އެމީހުންގެ އަނބިން ދެކެ ބިރުގަންނަ ކަމަށް އެެއްބަސްވެފައިވެއެވެ.\nޖެކީ ޝްރޯފް އޭނާގެ އަންހެނުން ދެކެ ބިރުގަންނަ ސަބަބު ވެސް ވަނީ ކިޔައިދީފައެވެ. އެ ހާދިސާ ހިއްސާ ކުރަމުން ޖެކީ ބުނެފައިވަނީ ޖެކީއާއި އޭނާގެ ރަހުމަތްތެރިން ކުރި ކަމަކުން އެމީހުން ގައިގައި ތަޅައިގަތުމަށް ވަރަށް ބޮޑު ގުރޫޕަކުން އައި ކަމަށެވެ.\nއެ އައި ގުރޫޕުން ރަހުމަތްރެރިންނާއި ޖެކީ ސަލާމަތް ކޮށްދިނީ އޭނާގެ އަންހެނުން އައިޝާއެވެ. އައިޝާގެ އެ އެންމެންނާ ކުރިމަތިލާ ފައްސާލި ތަން ފެނުމުން، އެދުވަހުން ފެށިގެން މިއަދާ ހަމައަށް ވެސް އަންހެނުން އައިޝާ ދެކެ ބިރުގަންނަ ކަމަށް ޖެކީ ބުނެފައިވެއެވެ.\nއައިޝާ އާއި ޖެކީ ކައިވެނި ކޮށްފައިވަނީ 1987 ވަނަ އަހަރުއެވެ. މި އަހަރުގެ ޖޫން މަހު އެދެމަފިރިން ވަނީ އެމީހުން ވަނީ ކައިވެންޏަށް 34 އަހަރު ފުރުން ފާހަގަކޮށްފައެވެ.


SunOnline: Canada in ves Raajje ah vaccine foarukohdheyn nimmaifi\nކެނެޑާއިން ވެސް ރާއްޖެއަށް ވެކްސިން ފޯރުކޮށްދޭން ނިންމައިފި\nއަހްމަދުﷲ އަބްދުލްހާދީ 04 Jun 2021, 19:51\nމޭ 1، 2021: ވެކްސިން ކިޔޫ އެއް -- ސަން ފޮޓޯ/ ފަޔާޒު މޫސާ\nކެނެޑާއިން ވެސް ރާއްޖެއަށް ކޮވިޑް-19 ވެކްސިން ހަދިޔާ ކުރަން ނިންމައި އެކަން އިއުލާންކޮށްފި އެވެ.\nކެނެޑާއިން ސްރީލަންކާއަށާއި ދިވެހި ރާއްޖެއަށް ކަނޑައަޅުއްވާފައި ހުންނަ ހައި ކޮމިޝަނަރު ޑޭވިޑް މެކިނޮން ވަނީ ކެނެޑާއިން ކޯވެކްސް ފެސިލިޓީ މެދުވެރިކޮށް ވެކްސިން ފޯރުކޮށްދިނުމުގައި އެހީތެރިވާ ގައުމުތަކުގެ ތެރޭގައި ރާއްޖެ ހިމެނޭކަމަށް ވިދާޅުވެފަ އެވެ.\nއެގޮތުން ކެނެޑާއިން ކޯވެކްސް ފެސިލިޓީއަށް 220 މިލިއަން ކެނޭޑިއަން ޑޮލަރު ވެކްސިން ގަތުމަށް ހަދިޔާކޮށްފައިވާކަމަށް މެކިނޮން މިއަދު ކުރެއްވި ޓުވީޓެއްގައި ވިދާޅުވި އެވެ. މެކިނޮންގެ ޓުވީޓުގައި ވިދާޅުވެފައި ވަނީ ކެނެޑާއިން ފޯރުކޮށްދިން އެހީއިން ރާއްޖެއަށާއި ސްރީލަންކާއަށް ވެކްސިން ލިބޭނެކަމަށާއި އަދި އެކަމަށްޓަކައި އުފާކުރައްވާ ކަމަށެވެ.\nކޯވެކްސް ފެސިލިޓީ މެދުވެރިކޮށް ކެނެޑާއިން ރާއްޖެއަށް ފޯރުކޮށްދެނީ ކިހާ އަދަދެއްގެ އަދި ކޮން ވައްތަރެއްގެ ވެކްސިނެއްކަމެއް މެކިނޮން ހާމައެއް ނުކުރައްވަ އެވެ. އެހެންމަަވެސް ރާއްޖޭގައި މިވަގުތު ހުއްދަދީފައިވަނީ ފައިޒާ ވެކްސިން، އެސްޓްރާޒެނެކާގެ ކޮވިޝީލްޑް ވެކްސިން، ޗައިނާގެ ސިނޮފާމް ވެކްސިން އަދި ރަޝިޔާގެ ސްޕަޓްނިކް ވީ ވެކްސިން އަށް އެކަންޏެވެ.\nރާއްޖެއަށް ވެކްސިން ފޯރުކޮށްދޭނެކަން ކެނެޑާއިން އިއުލާންކޮށްފައިވާ މި ދަނޑިވަޅަކީ ރާއްޖެއިން ވެކްސިން ސަޕްލައި މަދުވެ، ކޮވިޝީލްޑުގެ ވެކްސިން މުޅިން ހެން ހުސްވެފައިވާ ދަނޑިވަޅެކެވެ.\nއިންޑިޔާގެ ހާލަތާއިއެކު ވެކްސިން ލިބުމަށް ދަތިވެފައިވާ މި ދަނޑިވަޅުގައި ރާއްޖެއިން ދަނީ ރަޝިޔާއިން ސްޕަޓްނިކް ވެކްސިން ލިބޭތޯ މަސައްކަތް ކުރަމުންނެވެ. އެންމެ ފަހުން ހެލްތު މިނިސްޓަރު އަހުމަދު ނަސީމު ވިދާޅުވީ މި މަސް ތެރޭ ކޮވިޝީލްޑްގެ ވެކްސިން ލިބޭނެކަމަށް ބެލެވޭ ކަމަށް ވިދާޅުވެފަ އެވެ.\nކެނެޑާއިން ރާއްޖެއަށް ވެކްސިންގެ އެހީތެރިކަން ފޯރުކޮށްދޭން ނިންމާފައިވާއިރު އެމެރިކާއިންވެސް ވަނީ ރާއްޖެއިން ކޮވިޑް-19 އާއި ދެކޮޅަށް ކުރާ މަސައްކަތުގައި އެހީތެރިވެ ވެކްސިން ފޯރުކޮށްދޭނެކަމަށް ބުނެފަ އެވެ. އެމެރިކާއިން ވަނީ މިއަދު ރާއްޖެއަށް ސިއްހީ ސާމާނުވެސް ހަދިޔާކޮށްފަ އެވެ.\nރާއްޖޭގެ ހެލްތު މިނިސްޓްރީގެ ފަރާތުން ކެނެޑާ އަދި އެމެރިކާއިން ފޯރުކޮށްދޭން ނިންމާފައިވާ ވެކްސިނާއި ގުޅޭ ގޮތުން އަދި ބަހެއް ލިބޭ ގޮތް ވަނީ ނުވެފަ އެވެ.\nކޯވެކްސް ފެސިލިޓީއަކީ އަވަސް ގޮތެއްގައި ކޮވިޑް-19 ވެކްސިން ދުނިޔޭގެ ހުރިހާ ކަންކޮޅުތަކެއްގެ ހުރިހާ ގައުމަކަށް އެއް ހަމައެއްގައި ފޯރުކޮށްދީ، ކޮވިޑް-19 އާއި ގުޅޭ އެހެން ސިއްހީ ސާމާނުވެސް ފޯރުކޮށްދިނުމަށް ގަވީ ވެކްސިން އެލަޔެންސްގެ ދަށުން އުފެއްދި ޕްރޮގްރާމެކެވެ.\nކޯވެކްސްގެ ދަށުން މިހާތަނަށް 80 މިލިއަނަށްވުރެ ގިނަ ކޮވިޑް-19 ވެކްސިން 129 ގައުމަކަށް ފޮނުވާފައިވެ އެވެ. މީގެ ތެރެއިން ރާއްޖެއަށް މިހާތަނަށް ކޮވިޝީލްޑް ވެކްސިންގެ 12،000 ޑޯޒްގެ ވަނީ ފޯރުކޮށްދީފަ އެވެ.\nކޯވެކްސްގެ މައިގަނޑު އަމާޒަކީ ދުނިޔޭގެ ފަގީރު ގައުމުތައް އަދި ކުރިއަރަމުން އަންނަ ގައުމުތަކަށްވެސް މުއްސަނދި ބޮޑެތި ގައުމުތަކާއި އެއްވަރަކަށް ވެކްސިން ލިބުމުގައި އެހީތެރިވެދީ އެ މަސައްކަތަށް ފުޅާކުރުމެވެ.\nއެހެންނަމަވެސް ބޮޑެތި ބައެއް ގައުމުތަކުން ކޯވެކްސް ފެސިލިޓީއަށް އެއްބާރުލުން އެކަށީގެންވާ މިންވަރަށް ނުދީ، ކޮވިޑް-19 ވެކްސިންގެ ސަޕްލައި އެގައުމުތަކުގެ ބޭނުމަށް ހިފަހެއްޓުމުގެ ސަބަބުން ކޯވެކްސް ފެސިލިޓީއަށް ސަޕްލައި ދަށްވެ، ބޮޑެތި ގޮންޖެހުންތަކެއް ކުރިމަތިވެފައިވާކަމަށާއި އަދި މީގެ ސަބަބުން ކޮވިޑް-19 ހުއްޓުވުމަށް ދަތިތަކާއި ކުރިމަތިވެފައިވާކަމަށް ދުނިޔޭގެ ސިއްހަތު ޖަމިއްޔާއިން ވަނީ މީގެ ކުރިން ބުނެފަ އެވެ.\nއަރިދަފުސް ރޯގާ ޖެހިގެން 17،000 މީހުން ރިޕޯޓުކޮށްފި\nހަކުރުބަލީގެމީހުން ކެއުމުގައި ސަމާލުވާންވީ މުހިންމުކަންކަން